Cookie Politika - desideDatum - We build data-driven organizations\nIa edozein weborri bisitzen duzunean zure nabigatzailean gordetzen den testu-fitxero kaltegabea da cookie bat. Cookiaren erabilgarritasuna da: weborriak zure aurreko bisita gogoratzeko gaitsuna izatea berriro bertatik nabigatzen duzunean. Jende askok jakin ez arren, cookie-ak orain dela 20 urte hasi ziren erabiltzen; hain zuzen, lehendabiziko World Wide Web nabigatzaileak agertu zirenean.\nEz da birus bat, troiar bat, zizare bat, spam-a edota spyware software bat, pop-up leihoak ere ez ditu irekitzen.\nZer nolako informazioa biltegiratzen du cookie batek?\nCookiek ez dute biltegiratzen zuri buruzko honako informazio pribatu hau: kreditu txartela edota datu bankarioak, argazkiak, NAN-a edota informazio pertsonala, eta abar. Izaera teknikoa duten datuak gordetzen dute; adibidez, lehentasun pertsonalak, eduki pertsonalizatuak, eta abar.\nWeb zerbidoreak ez zaitu identifikatzen pertsona gisa, zure web nabigatzailea baizik. Izan ere, normalean Internet Explorer-ekin nabigatzen baduzu eta proba egiteko Firefox edo Chrome erabiltzen baduzu, ikusiko duzu weborria ez dela konturatuko pertsona bera zarela. Egia esan, hori gertatzen da web zerbidoreak identifikatzen duelako nabigatzailea eta ez pertsona.\nZer nolako cookie-ak existitzen dira?\nCookie teknikoak: Oinarrizkoenak dira eta ahalbidetzen dute, besteak beste, noiz den gizaki bat eta noiz aplikazio automatizatua bat nabigatzen ari dena jakitea, noiz den erabiltzaile anonimo bat eta noiz erabiltzaile erregistratua. Edozein web-orri dinamikoaren funtzionamendurako oinarrizko eginkizunak dira.\nAnalisi-cookie-ak: Honako informazio hau jasotzen dute: egiten ari zaren nabigazio mota, gehien erabiltzen dituzun atalak, ikusitako produktuak, erabilpen ordu-tartea, hizkuntza, eta abar.\nPublizitate-cookie-ak: Zure nabigazioaren, jatorrizko herrialderen edota hizkuntzaren araberako publizitate erakusten dute cookie hauek.\nCookie propioak bisitatzen ari zaren weborriak sortzen dituenak dira. Halaber, hirugarrenen cookieak kanpoko zerbitzuek edo hornitzaileek sortzen dituztenak dira, esaterako, Facebookek, Twitterrek, Googlek eta abarrek sortutakoak\nCookie-ak desaktibatzea izan dezakeen hedadura ulertzeko, hainbat adibide erakutsiko dizkizugu:\nEzin izango duzu weborri horren edukiak Facebook, Twitter edo beste sare sozial batean partekatu.\nWebguneak ezin izango du edukiak zure lehentasun pertsonetara egokitu.\nEzin izango duzu weborriaren area pertsonalera sartu; adibidez, Nire Kontua, Nire profila edota Nire eskariak.\nOnline dendak: Ezin izango duzu online erosketak egin, telefonikoak izan beharko dira edo denda fisikoa bisitatu beharko duzu, horrelakorik baldin badago.\nEz duzu izango aukerarik zure lehentasunak pertsonalizatzeko; adibidez, ordu-tartea, dibisa edota hizkuntza.\nWebguneak ezin izango du bisitarien eta trafikoaren web-analitikak egin, webgunea lehiakorra izan dadin zailduz.\nEzin izango duzu blog-ean idatzi, argazkiak igo, iruzkinak egin edota edukiak puntuatu edo baloratu. Weborriak ezin izango du jakin gizaki bat zaren edo spam-a argitaratzen duen aplikazio automatizatua den.\nEzin izango da iragarki sektorializatuak erakutsi; beraz, webgunearen publizitate diru-sarrirak apalduko dira.\nSare sozial guztiek cookie-ak erabiltzen dituzte; beraz, ezin izango duzu inolako sare sozialik erabili.\nCookie-ak eliminatu al daitezke?\nBai. Eliminatu ez ezik blokeatu ere egin daitezke era orokorrean edo domeinu jakin baterako.\nWebgune baten cookie-ak ezabatzeko zure nabigatzailearen konfiguraziora joan behar zara eta bertan domeinu jakin bati lotuta daudenak bilatzeko aukera izango duzu; ondoren, ekin eliminazioari.\nCookie-n kofingurazioa nabigatzaile popularrenentzat\nCookie-n konfiguraziora sartzeko Chrome nabigatzailean, honako urrats hauek jarraitu itzazu. Oharra: nabigatzailearen bertsioaren arabera ezberdinak izan daitezke:\nConfiguración o Preferencias-era joan zaitez, Archivo menuaren bitartez, edota goian eskuman pertsonalizazio ikonoan klik eginez.\nSekzio ezberdinak ikusiko dituzu, Mostrar opciones avanzadas-en klik egin ezazu\nPrivacidad-era joan zaitez, Configuración de contenido\nTodas las cookies y los datos de sitios aukera ezazu.\nCookie guztien zerrenda bat agertuko da, domeinuaren arabera ordenatuta. Domeinu jakin baten cookie-ak errazago aurkitzeko, Buscar alorrean helbide partziala edo osoa sartu ezazu.\nIragazki hori egindakoan, bat edo hainbat lerrotan pantailan agertuko dira eskatutako web orriaren cookie-ak. Orain, aukeratu behar dira eta x sakatu eliminatzeari ekiteko, besterik ez.\nCookie-n konfiguraziora sartzeko Internet Explorer nabigatzailean, honako urrats hauek jarraitu itzazu (nabigatzailearen bertsioaren arabera ezberdinak izan daitezke):\nHerramientas-era joan zaitez, Opciones de Internet\nPrivacidad-en klik egin ezazu\nNahi duzun pribatutasun maila doitu arte irristatzailea mugitu ezazu\nCookie-n konfiguraziora sartzeko Firefox nabigatzailean, honako urrats hauek jarraitu itzazu (nabigatzailearen bertsioaren arabera ezberdinak izan daitezke):\nOpciones-era edo Preferencias-era joan zaitez, zure sistema operatiboaren arabera\nHistorial-en Usar una configuración personalizada para el historial aukera ezazu\nOrain Aceptar cookies ikusiko duzu, aktibatu edo desaktibatu dezakezu zure lehentasunen arabera.\nCookie-n konfiguraziora sartzeko Safari nabigatzailean OSX gailuetan, honako urrats hauek jarraitu itzazu (nabigatzailearen bertsioaren arabera ezberdinak izan daitezke):\nPreferencias-era joan zaitez; ondoren, Privacidad\nLeku honetan Bloquear cookies aukera ikusiko duzu egin nahi duzun blokeo mota doitu ezazun.\nCookie-n konfiguraziora sartzeko Safari nabigatzailean iOS gailuetan, honako urrats hauek jarraitu itzazu (nabigatzailearen bertsioaren arabera ezberdinak izan daitezke):\nAjustes-era joan zaitez; ondoren Safari.\nPrivacidad y Seguridad-era joan zaitez, Bloquear cookies aukera ikusiko duzu nahi duzun blokeo mota doitu ezazun.\nCookie-n konfiguraziora sartzeko Android gailuetan, honako urrats hauek jarraitu itzazu (nabigatzailearen bertsioaren arabera ezberdinak izan daitezke):\nNabigatzailea exekutatu eta Menu tekla sakatu ezazu; ondoren, Ajustes.\nSeguridad y Privacidad-era joan zaitez, Aceptar cookies aukera ikusiko duzu, aktibatu edo desaktibatu ezazu laukia.\nCookie-n konfiguraziora sartzeko Windows Phone gailuetan, honako urrats hauek jarraitu itzazu (nabigatzailearen bertsioaren arabera ezberdinak izan daitezke):\nInternet Explorer ireki ezazu; ondoren, Más; ondoren; Configuración\nOrain aktibatu eta desaktibatu dezakezu Permitir cookies laukia\nCarlos Doralek WordPress-erako sortutako plugin bat da Asesor de Cookies (webartesanal.com).


Kontrakantxaren 14. urteurrena - - Kronika.eus\nKontrakantxaren 14. urteurrena\nGexan ELosegi Mujika eta Oier Laskurain Gojenola 2020-11-27 00:00\nBadira urte batzuk jada Kontrakantxa gaztetxea jaio zenetik, 14 hain zuzen ere. Urte bukaerak dakarkigu egun horren ospakizun aukera, eta huts egin gabe heltzeko gogoz da Gazte Asanblada. Ekintza, momentu eta pasarte ugari biltzen ditu Kontrakantxak, eta horiek bizitzen jarraitzeko asmoz jarraitzen dugu hura zaintzen eta indartzen.\nEz dira asko lehen urtetik honaino iritsi direnak, hala ere, haiek utzitako lan eta irakaskuntzak berean darrai. Gazteoi haien aisia antolatzera begira bitarteko garrantzitsua izan da, eta ezinbestean bide horretan jarrai dezan saiatzen da Gazte Asanblada. Jende berria joan da sartzen urte guzti hauetan, baina denok Kontrakantxarekiko errespetu eta zaintza maila goran mantenduz.\nHernaniko gazteei eskaintza ezberdinak ahalbidetzeko espazioa izan da 14 urte luze hauetan, eta beste hainbeste bere horretan jarraitzeko lana egiten ari da Gazte Asanblada. Jende ugari elkartzeko aukera ere eman du eta ematen ari da, gazteon arteko harremanak elkartasunean eta konpromezuan lantzeko gonbita luzatuz.\nMerezitako ospakizuna eskaintze aldera, eta osasun larrialdi honek uzten duen heinean, Kontrakantxa gaztetxea hilabete osoan irekita mantentzeko xedea dago. Horri erantzunez, ekintza ugari antolatzen hasia da Gazte Asanblada. Ezinbestekoa da, betiere osasun irizpideak errespetatuz, gazteok antolatzen eta gure arteko harremanak zaintzen jarrai dezagun. Horretarako egiten du lan Gazte Asanbladak, eta beraz, ez da horretarako aukerarik faltako 14.urteurreneko ospakizunean.\nAbendua iristear dagoen heinean, data eta ekintza ezberdinak zabaltzen joango gara. Beraz, adi egoteko deia zabaltzen dugu. Baita, Kontrakantxa gaztetxea bezalako espazioa funtsezkoa ikusten duen orori antolatuko diren ekintzetara gonbidatzea ere.\nEz dugu etenik! 14 urte korrontearen kontra, 14 urte kantxan!.


Nola aplikatu krema Maxisize\nPaketea jatorrizko krema Maxisize ez da agindu bat erabiltzeko tresna, zein idatzita gauza, hala nola:\nlortu nahi diren emaitzak lortzeko, beharrezkoa da erabili krema, 1 hilabete;\naplikatu krema geruza mehe bat, uniformeki banatzeko gehiagoko azalera osoa kide;\naplikatu produktua eguneroko (ahal izanez gero, ordu erdi aurretik, ustezko sexu-harremanetan–, beraz, gai izango duzu sendoak lortzeko arousal, sentsibilitatea handitu zakila eta ekarri sexu-bizitza berri sentimenduak eta emozioak, luzatzeko sexua denbora eta talde distiratsua orgasm).\nKontuan izan krema Maxisize ez konpontzeko laguntzen arazo psikologikoak, eta horretarako ez da zutitzearen disfuntzioa. Ere erabiltzen baduzu, ez itxaron behar mirari bat. Beraz, bada, zure zakila hasieran, ilusioa egoera luzera du 12 cm, ez espero duten krema handitu egingo da, 20 cm-ko kasu honetan, gai izango duzu handitzeko luzera 3-4 cm eta gehiago lodiera, eta horrek, hala ere, gainera, nabarmen handitu kalitatea sexu-bizitza eta gogobetetasuna bazkide.\nArazoa txiki bat kide eragiten dio, gizona edozein adin eta gizarte-posizioa gizartean eta, beraz, behar zakila handitze gertatzen da askotan ordezkariak sexu eta indartsuagoa izango da. Kasu horietan, krema Maxisize bihurtu benetako Salbatzaile. Ez bakarrik handitzen zakila, baina, halaber, egintza afrodisiako gisa, eta horrek ematen sexu esperientzia berri bat.\nAskotan erabili krema Maxisize erakutsi honako kasu hauetan:\nez da nahikoa luzera eta lodiera zure zakila;\njoera prononcés goiztiarra;\nahula muntaketa (nahikoak edo, labur-gogortasuna denean, ilusioa);\nziurgabetasuna gizonek beren sexu-gaitasunak;\neza antsietatea delako genetikoa arazoak, gaixotasun larria edo asaldatu metabolismoa;\nnerbio-eta lan handia, eza atseden egokia;\nmaiz kontaktuak kontrako ingurumen-faktore eragiten duten sexu-gaitasunak gizonak.\nzahartzaroan, hau da, ezaugarri motelduz, sexu-organoen eta txikitzeko potentzia du.\nKrema Maxisize du contraindications ez ezik, banakako intolerantzia osagai konposizioa. Egiaztatu alergia erreakzioak, aplikatu kopuru txiki bat on azal (adibidez, forearm), eta egunean zehar ez redness, segurtasunez dezakezu droga hau erabili, eta horrek ez du albo-ondorioak.\nFormula da erabat segurua, eta, beraz, ahal izango da, aplikatu gizon edozein adina, nahiz eta delikatua eta sentikorra azala zakila. Krema aukera ematen du tamaina handitzeko zakila, freskatu eta hobetzeko sentsazioa sexuaren zehar, goratu, goi-mailako kalitate maila. Arrakasta ohean inspiratzen gurekin berri garaipen eta lorpen!


Edurne Pasabanek beste zortzi milakoak - Musutruk, kukuxumusuren blablabloga\nHome›Besteekiko maitasun kontuak›Edurne Pasabanek beste zortzi milakoak\nHimalaiarako espedizio batzuetan lagundu dugu Edurne Pasaban Kukuxumusun eta tontorretara iristeko egiten dituen ahaleginei babesa ematen jarraitzen dugu. Nepalerantz egin duen azken abenturaz gehiago kontatzeko eskatu diogu.\nDuela gutxi Nepalen izan zara. Nola igaro duzu lurrikararen 1. urtemugaren eguna?\n2015eko apirilaren 25eko lurrikararen ondoren, gure Montañeros Para el Himalaya by Edurne Pasaban fundazioa herri oso bat, Dhola, Dhading barrutian -zein sherpa lurraldea baita-, eraikitzen hasi zen. Proiektuaren segimendua egitera joan naiz Nepalera. Gainera, urratsak egiten jarraituko dugu ezen helburua, etxeak bukatutakoan, helduentzako ikastetxe bat eta eskola bat sortzea baita.\nEkintzaz Lagunduren kanpainan parte hartu duzu. Baduzu hango neskato anitz-anitzen babesgabetasun egoeraren berri?\nBai, badakit han neska koskorrak nolako egoeran dauden. Nepal eta holako herrialdeetan, non pobrezia oso handia baita, haur hezkuntza ez zaie oso garrantzitsua. Horregatik, zortzi urte edo gutxiagorekin lan egin eta zamatu eta etxera errupia batzuk eraman ahal bezain pronto, eskolara joateari uzten diote umeek, eta batzuk ez dira inoiz joan. Neskatxen kasuan are okerragoa da: anitz saldu edo engainatzen dituzte, lanen bat aurkitzen ahalko dieten itxaropenaz, eta prostituziorako erabiltzen dituzte. Batzuetan familiak onetsita gertatzea da penagarriena, diru truke.\nZerk bultzatu zaitu kanpaina horri ahotsa jartzera?\nHan berean izan eta neskatila horietako anitz hurbiletik ikusi izanak. Injustizia ikusteak eta horrelako zerbait pairatu duten familiak ezagutzeak neuk zerbait egitera bultzatu naute.\nMaiti Nepal toki GKEak Katmandun duen egoitza bisitatu ere egin behar duzu. Ekintzaz Lagundu harekin aritzen da. Zuk han egiten duten lana ezagutzen duzu?\nEzin sinetsizko lana iruditzen zait Maiti Nepalek egiten duena eta haren fundatzaileari, Anuradha Koiralari, miresmen handia diot. Maiz holako antolakundeak atzerritarrak izaten dira, egoera zailetan joaten dira hara, baina kasu honetan nepaldarra eta emakumea da bere herrialdeko injustizia dela-eta borrokatzen ari dena. Apirilean joanen natzaie bisitan.\nZuen fundazioak Katmandun haurrak babesteko zentro bat du, Kailash. Neskatilarik ere bizi da han?\nHasieran oso gutxi ziren neskatoak Kailash barnean senideek baimenik ematen ez zietelako, haurrak aterpean sartzeko baimena haiek ematen baitute. Fundazioan, neskato eta mutiko kopuruak berdintzea proposatu genuen, guztiek aukera berbera behar dutela uste dugulako. Orain ia 40 neskato eta beste horrenbeste mutiko daude.\nNolako bizipenak izan dituzte hara iritsi aurretik?\nHaietako anitzen atzean oso historia gogorrak ditugu, baina haiek isiltzen dute erabat edo ia. Batzuek tratu txar fisiko eta sexualak pairatu dituzte gurasoengandik. Haietako anitzek egun ez dute etxera itzuli nahi.\nZein da zuen lana Kailash aterpean?\nKailash Home haur umezurtz, pobre eta babesgabeak, Nepalgo mendialderik urrunenetakoak, hartzen dituen etxea da. Han oso hezkuntza maila altua ematen zaie herrialdeko batez bestekoarekin alderaturik.\nKirol alorreko garaipenez gain, zer eman dizu zuri Nepalek?\nOso lagun on anitz eman dizkit, tartean espedizio batzuetan nirekin lan egin duten zenbait sherpa eta beste pertsona batzuk. Bestalde, Nepalek lazoz harrapatu nau herrialde eta jendearenganantz, zeinengandik sarri hurbilago sentitzen naizen gaur egun nire jaioterritik baino.\nAnima gaitzazu Nepalera bidaiatzera. Zer topatuko dugu han, Himalaiako tontor ederrez gain?\nNepalen pertsona zoragarriak topatuko dituzue, oso jende ona. Beren etxea eta bihotza irekiko dizkizueten pertsonak. Gaur egun mendebaldean ikasten oso zaila diren makina bat balio irakatsi didate niri.\nZu oso gora iritsi zara (ezin hobeki esan): zer duzu oraindik eskalatzeko?\nUste dut bizitzan egunero eskalatzen jarraitu behar dugula. Nik helburu berriak jartzen ditut, zeinek ez baitute zertan beti mendi erakoak izan, zenbaitetan lortzen zortzi mila metroko mendi bat igotzen baino zailagoak gertatu arren.\nNon dituzu jarririk hurrengo jomugak?\nZoriontsua izaten jarraitzea, mendi handirik egin gabe beharbada, baina beti mendiarekin harremanetan.\nZure aburuz kirola hezkuntza da. Ikastetxe, institutu eta unibertsitateetan hitzaldiak ematen dituzunean, zer galdetzen dizute ikasleek?\nGazteenak batzuetan ez dira kirolak eman diezazkiekeen balioez ohartzen. Zerbait erraza deritzote, ahaleginik behar ez duena… Kirolak sakrifizioa exijitzen duela adierazten diet nik, eta bizitzan edozer lortzeko ahalegin handia egin behar dela.\nKukuxumusun zure 14 zortzi milakoetan jarraitu zaitugu. Zerk lotzen zaitu marka honekin?\nGauza pila batek. Kukuxumusu beti egon da alpinistengandik hurbil eta nire espedizioetatik oso hurbil. Kamisetak diseinatu ditugu, buff-en bat… marrazki ezberdinez espedizio ezberdinetarako. Beste bidelagun bat izan da 14 zortzi milakoetan. Kukuxumusu kontzeptuak eta ideia eroek zoratzen naute. Erreferentetzat dut.\nKukuxumusu eta Javier Urra gazteenen arteko indarkeriari ...


Dominio de Berzal | Berzal Crianza domeinua 2019, Zilarrezko Challenge International du Vin 2022.\nBerzal Crianza domeinua 2019, Zilarrezko Challenge International du Vin 2022.\nPosted at 12:27h in Vinos\tby\tIvan Galilea\nBerriro lortu du. Berzalen krianzako gure domeinuak beste lorpen bat gehitu dio bere aintzatespenen zerrenda luzeari. Oraingo honetan, 2019. urtean Zilarrezko Domina lortu du Challenge International du Vin nazioarteko lehiaketa ospetsuaren 46. edizioan. Ekitaldi hau oso ospetsua da eta munduko ardongintza jatorriko ardo eta guztiei irekita dago.\nApirilaren 8 eta 9an Bordelen ospatu zen edizio honetan, guztira 530 dastatzaile bildu ziren. Aurten parte hartu duten 26 herrialdetako 3.179 laginak aztertzeko. Horien artean, 2019ko Bertzal Kriantzako domeinua , Zilarrezko Dominarekin aitortua izan zena.\nBerzal Crianza 2019 domeinua 40 urtetik gorako hainbat mahastitako mahatsarekin egiten dira (% 95 Tempranillo, % 5 Graciano). Mahastizaintza oso kontrolatua eta selektiboa, eta haritz amerikarrak eta frantsesak hazteak kalitate ematen dio.\nGidek eta kritikoek gehien baloratzen duten Arabako Errioxako Kriantzetako bat da. Bere uzta ezberdinetan aintzatespenak lortu ditu, hala nola:\nOhorezko Maila (10etik 8,25 puntu) 2013ko Espainiako Ardorik onenak Gourmet Gidan.\nUrrezko Domina 2015eko Ardo Berrien Sarietan.\nZilarrezko domina Decanter World Wine Awards 2017 sarietan.\nZilarrezko domina Bordeleko Challenge International du Vin 2017an.\n89 puntu 2018ko Espainiako Ardoen Peñin Gidan.\n90 puntu James Suckling 2019.\n90 puntu Peñin 2019.\nAlemaniako Errioxako 100 onenak – 2018.\nUrrezko Tempranilloa , 2019, Tenpranilloko Munduko Lehiaketan (Bruselak)\n91 puntu lortu ditu Tim Atkinen Special Report – Errioxa 2021ean.\n2020ko Arabako Errioxako Uztako Jaian, Crianzako lehen sailkatua\nBerzal domeinuko mahastizaintzaren ezaugarria landarea errespetatzen duen mahastizaintza da. Basoko mahastietan eta horma-saretan jarritako mahatsa tantaka baino ez da ureztatzen, landaketaren % 80an gutxienez\nArabako Errioxa eremu pribilegiatu bat da, bere lurzoruagatik, egituragatik, altueragatik eta orientazioagatik. Ezaugarri horiek aparteko baldintzak ematen dizkiete mahastiei. Laborantza honen helburua kalitate goreneko ardoak ekoiztea da, lurzoruaren esentzia errespetatuz. Nekazaritza jasangarriaren eta ingurumena zaintzearen filosofiarekin, oreka bilatzen dugu mahastian, indar mugatuarekin.


Ikasketa prozesu artistikoak\n2008ko apirilaren 17tik ekainaren 22ra\nBizkaiko Foru Aldundiaren Sorkuntza Artistikorako Bekak, 2005-2006\nCalypso. Ikasketa prozesu artistikoak izeneko erakusketak batera biltzen ditu Bizkaiko Foru Aldundiaren Sorkuntza Artistikorako bekak 2005. eta 2006. urteetan jaso zituzten zazpi artistaren eta talderen lanik berrienak; honako hauek dira artistak eta taldeak: Elssie Ansareo, Alaitz Arenzana, David Cívico & recPLAY, Cristina Gutiérrez-Meurs, Amaia Lekerikabeaskoa, Jorge Rubio eta Mikel Rueda.\nAurkezten dituzten lanak oso desberdinak dira elkarren artean, baina badute gauza bat batera: bekak hasiera eman zion sorkuntza-prozesuari, eta prozesu hori etengabeko ikasketa bat da artista guztientzat. Talde-erakusketa honek garrantzi berezia ematen dio arte-prozesuaren izaerari eta haren esanahi guztiei, gaur egungo jardute artistikoa definitzen duten heinean; eta, bestalde, heziketa artistikoaren bitartez, esanahi horiek aditzera emateko egon daitekeen modua aztertzen du.\nErakusketan bildutako obren eta jardueren bidez, ikasketa artistikorako metodoaren ikuspegi jakin bat eman nahi da aditzera; honakoa: ikasketa artistikoa burujabetzerako eta norberaren iritzia eratzeko prozesu bat da, eta hortik elkarrizketak sortzen dira, gaur egungo sorkuntzan dagoen atalik funtsezkoenetako bat. Hala, Chia-En Jao artista (Taichung, Taiwan, 1976) gonbidatu dugu, erakusketa-gunean elkarrekiko lotura lortze aldera. Artista hori ekarrita ez dugu lotura artifizialik sortu nahi gainerako obren artean; adierazi nahi dugun kontua bakarra da gaur egungo jarduteen artean komunikazioa dagoela, eta denak aldi berean egoten direla, bata bestearen gainetik jarri beharrik gabe. Chia-En Jao artistaren Anai-arreba politikoak izeneko instalazioak argi erakusten ditu artistek egiten dituzten prozesuetan izaten den kultura-aniztasunean izaten diren bateratze eta bereizketa sinbolikoak.\nErakusketa zabalik dagoen bitartean, nahi duenak bideoteka begiratu ahal izango du, eta bertan 60 bideo inguru izango ditu ikusgai. Hainbat herrialdetako hezkuntza-ingurune desberdinetan egindako lanak dira, artistentzako egoitzetan edota goi-mailako ikastetxeetan egindakoak. Hala, bada, bideotekak gaur egungo irakaskuntza- eta ikaskuntza-prozesuen erakusgarria izan nahi du, aldi baterako datu-base baten gisakoa izan nahi du, nazioarteko ingurune akademikoetatik iritsitako arte berria biltzen duena. Era berean, pizgarri bat da, atzerrian egonaldiak eta bekak eskatzeko.


Laudorioak, ebaluatzeko era manipulatzaile bat? « Hezkuntza eta Hizkuntza\n« Testu-mota eta generoen inguruan bueltaka hizkuntzen didaktikan\nIK/KI ikaskuntza kooperatiboaren inguruko hainbat kezka »\nAlfie Kohn-ek 1993an argitaratutako Punished by Rewards: The Trouble with Gold Stars, Incentive Plans, A’s, Praise, and Other Bribes liburuan, zalantzan jartzen du iruzkin positiboen balioa. Guk animatzeko esaten ditugu, baina haurren portaeran eragiteko erabiltzen ditugu, beren jarreran eskuhartzeko eta, finean, manipulatzeko. Gainera, haurrak gure laudorioen menpeko egiten ditugu, gure onespen eta gaitzespenen menpeko.\nArtikulu honetan, bost arrazoi ematen ditu “Ondo!!!” eta halakoak ez esateko: Five Reasons to Stop Saying “Good Job!” (hemen ingelesez eta hemen gaztelaniaz irakur dezakezu).\nOso gai interesgarria da laudorioena, eta oso estuki dago ebaluazioarekin lotuta. Egiten ditugun ebaluazio gehienak oharkabean egiten ditugu! Eta ez soilik haur hezkuntzan, gure bizitza osoan zehar egiten dugu, baita gure adiskide, lankide eta familiakideekin ere.\nLaudorioen gaia feminismoetatik hasi da kritikatua izaten, laudorioek gaizki sentiaraz gaitzaketelako, mehatxatuak, batez ere laudorioen atzean botere-harremana dagoenean, irakasle-ikasle kasuan bezala. Estereotipoetan oinarritzen dira askotan, eta gure geure desirak proiektatzen dituzte, gure geure ikuspegi soziokulturalean. Horregatik, egia da, suntsitzaileak izan daitezke, mugatzaileak, presio soziala eragiten dutelako.\nAzken batean, irakasle-lanpostuak epailearen lekuan jartzen gaitu eta eskubidea ematen digu besteak eta besteen portaera epaitzeko. Hori da ebaluazioaren bitartez egiten duguna, ikasleen portaera modelatu!\nBeharbada, hausnarketa lantzeko, esango genuke laudorioak sari-zigor logikan sartzen badira, ikaskuntzaren eredu konduktista ari garela lantzen, hau da, besteen portaerak gure nahietara modelatu edo moldeatzeko teknika sinpleak erabiltzen ari garela. Horregatik, gure ustez, konplexutasunaren paradigman lan egin beharko genuke, eta irakaslearen lana ikasleekin batera lan egin eta ikasleen nahi eta gogoen bizikidetzazko dinamizazioan, proposamenei sakontasuna ematea izango litzateke.\nHorrek esan nahiko luke ez dagoela metodo aprioristikorik, eta gauden lekuan gaudelarik joan behar dugula harremanak dinamizatzen eta konplexutzen, ikasleek dakartzaten jakintzak, egiteak eta sentipenak beste ikasleekin eta gurekin batera landuz eta ehunduz. Guri horrela gustatzen zaigu lan egitea, nahiz eta eskola-testuinguruan beti duen irakasleak boterea ikasleen gainean. Saiatzen gara botere hori horizontalizatzen eta gure nahiak eta gogoak ikasleen nahi eta gogoekin batera nahasten.\nHorri hezkuntzaren jabe-gabetzea deitu diogu (desempoderamiento educativo). Esteka honetan duzue kontzeptu hau gehiago azalduta: https://ilusionismosocial.org/mod/resource/view.php?id=925\nZer debatitua ematen du gai honek!\n11 maiatza, 2020 | Tags: botere-harremanak, ebaluazio-tresnak, ebaluazioa, hezkuntzaren jabe-gabetzea, konduktismoa, laudorioak, prest_gara | Category: Ebaluazioa


PLASTIKA ETA IKUSIZKOEN HEZKUNTZA: 2018\nnork argitaratua mikelplastika ordua: 21:54 iruzkinik ez:\nnork argitaratua mikelplastika ordua: 16:08 iruzkinik ez:\nnork argitaratua mikelplastika ordua: 19:49 iruzkinik ez:\nEztabaida artistiko luze eta aberatsaren ondoren, ez gara guztiz ados jarri, baina proposamena egiteko gai izan gara. Aurten 4. mailako Plastikako taldeak hartu du ikas bidairako kamiseten ardura. IRUDIA KLIKATU ETA HOR DITUZUE EROSTEKO AUKERAK: KOLOREAK, ZEIN IRUDI, SUDADERA ALA KAMISETA. 3 kolore ditugu: beltza, zuria eta grisa. Bakoitzarekin 5 irudi aukeran: aske maite aske bizi, aske maite txikian, aske maite handian, logo handia eta logo txikia. Kolorea eta irudia aukeratu badituzue kamiseta, sudadera soila, ala sudadera txapela eta poltsikoarekin aukera dezakezue.\nnork argitaratua mikelplastika ordua: 07:39 iruzkinik ez:\nbeste atalak #lauaizeta bhi, PLASTIKA 2.0\nnork argitaratua mikelplastika ordua: 16:30 iruzkinik ez:\nWILLIS DRUMMOND DONOSTIAN. SARE SOZIALETAN AHOZ AHO, ESKUZ ESKU.\nnork argitaratua mikelplastika ordua: 13:26 iruzkinik ez:\nbeste atalak #intxaurrondokokulturetxea, #plastika 2.0, #WILLISDRUMMOND\nnork argitaratua mikelplastika ordua: 16:24 1 iruzkin:\nMURALA LAUAIZETAN 2018\nDuela 10 urte baino lehenago Ernesto irakasle ohiak bultzatuta eta Piru artista gonbidatuaren gidaritzapean, orduan zeuden ikasleek Lauaizetako patioko paretetan 2 mural erraldoi egin zituzten. Geroztik, gure aldetik, mural asko egin ditugu ere: atarikoa, kalezulokoa, patiora ematen duten paretakoak hainbatetan, patioan bertan hainbat neurri eta formakoak...Leku gabe geratu garenez, aipatu paretak erabil behar izan ditugu #mural berriak egiteko.\nAurten 3 egin ditugu plastikako ikasleek, 3 gai hartuta: hezkidetza, grafitia eta adierazpen askatasuna.\n#Plastika gelan bozetoak egin ditugu, ideiak landu eta #gimp software librea erabilita argazki fotomuntaketak egin ditugu ideia zehaztu arte.\nParte hartu duten 4DBH plastikako ikasleak: Saioa A., Julen E., Julen Tx., Yaiza R., Anartz O., Iñaki B., Adriana M., Libe O., Jokin Z., Nagore C. eta Joane B.\nnork argitaratua mikelplastika ordua: 08:01 iruzkinik ez:\nbeste atalak #lauaizeta bhi, #marrazki, #plastika 2.0, 4DBH PLASTIKA, ABANGOARDIAK, abstrakzioa, ARTE garaikidea, erakusketa, euskara\nBIDEO-JOKOAK LAUAIZETAN #BLENDER SOFTWARE LIBREA ERABILITA\n#Blender programa erabilita bideo-jokoak sortu ditugu 4DBHko Plastikan eta 3DBHko Animazioa3D hautazkoan. Emaitza zoragarriak lortu ditugu, baina oraindik publikatzeko Blender programa garapen fasean aurkitzen da eta maiatzean bertan liberatu dute lehen pribatua zen programa bat, besteak beste. Blenderrekin publikatu daiteke, exekutagarri bat sortuz, baina lan asko emango lioke erabiltzaileari: Lauaizetako webgunetik, edo Plastikako blogetik, artxiboa deskargatu eta exekutatu. Jatorrizkoa Linuxen sortua bada, Linuxekin soilik erabil daiteke. Windowsen erabil ahal izateko, Windowsen sortu beharko litzateke exekutagarria. Berriz diot, lan gehiegi. #Scratch programaren sortzailea den MIT unibertsitateak sortu du ere #Godot Engine programa, 2D eta 3Dko bideo-jokoak sortzeko programa. Honetan eginez gero bai ahalbideratzen du modu egokian, webgunean bertan jokoak aktibatzeko aukera. Errazago erabiltzailearentzat. Modu berean, #Armory3D programa software librea bihurtu da. Diru laguntza itzela jaso ondoren, modu pribatutik modu librera igaro da. Programa honek #Blender erabiltzen du oinarri gisa eta bertan egindako bideo-jokoak PC plataforma anitzetan, Android zein HTML formatuetan publikatzen ahalbideratzen du, besteak beste. #Blend4web ere lizentzia librearekin dabil, Blender erabiltzen du eta modu errazean publikatzen ahalbideratzen du ere. Ea 2018-2019 ikasturtean, azken hiru hauek erabilita guk sortutako bideo-jokoak guztiek erabil dezaten lortzen dugun.\nAurten sortutako bideo-joko bat grabatu dugu bideoan eta hemen daukazue ikusgai. 4DBHko J. Txabarrik sortua. Bideo-joko gehiago baditugu gordeta: Anartzena, Ekain Ruizena, Paularena, Zuriñerena, Ekain De la Palmarena, Haizea eta Nahia P.rena, Nahia U.rena, Maitanerena, Ane eta Izaskunena, Maialenena, Iratxe eta Naiararena...Hurrengo urtean publikatuko ditugu denok jokatzeko!\nnork argitaratua mikelplastika ordua: 09:25 iruzkinik ez:\nbeste atalak #3D, #animazioa 3D, #BIDEO-JOKOAK, #Blender, #lauaizeta bhi, #plastika 2.0, 3D diseinua\nLAUAIZETAKO POPCORN TIME\nArgazki kamera asmatu baino lehen pinturazko erretratuak egiten ziren. Hori da ideia. Horrelakoak aukeratu eta liburu, telesail, film eta antzerki kartelak sortu ditugu, gure aurpegiak txertatuta. #Gimp irudi editorea erabili dugu, #ubuntu sistema eragilean (#software librea/opensource). Bilduma osoa ikusgai duzue hemen.\nnork argitaratua mikelplastika ordua: 15:06 iruzkinik ez:\nbeste atalak #marrazkia, #plastika 2.0, 1DBH PLASTIKA, ARGAZKIGINTZA DIGITALA, diseinua, erakusketa, euskara, gimp, ikt\nnork argitaratua mikelplastika ordua: 09:48 iruzkinik ez:\nnork argitaratua mikelplastika ordua: 13:15 iruzkinik ez:\nnork argitaratua mikelplastika ordua: 13:02 iruzkinik ez:\nnork argitaratua mikelplastika ordua: 09:53 iruzkinik ez:\nnork argitaratua mikelplastika ordua: 17:16 iruzkinik ez:\nnork argitaratua mikelplastika ordua: 13:43 iruzkinik ez:\nnork argitaratua mikelplastika ordua: 13:56 2 iruzkin:\nnork argitaratua mikelplastika ordua: 15:55 iruzkinik ez:\nBIDEO-JOKOAK LAUAIZETAN #BLENDER SOFTWARE LIBREA E...


Euskara - Berriobeitiko Udala\n“Irakurri, gozatu eta oparitu” ekimena\nHorra hor Euskaltzaleen Topaguneak, euskara zerbitzuek (Berriobeitikoak, adibidez) , liburutegiek eta hainbat elkartek antolatutako ekimena euskarazko literaturaren kalitatea eta oparotasuna gizartean zabaltzeko, eta era berean, irakurzaletasuna sustatzeko eta liburutegi publikoen erabilera bultzatzeko. “Irakurri, gozatu eta oparitu” kanpainak maiatzaren 31ra arte iraunen du. Eskatu liburutegi publikoan liburu bat maileguan. Irakurri, eta itzultzen duzunean, bete fitxa erraz bat irakurri gehiago\nLARUNBLAIn izena emateko bigarren epea\nLARUNBLAI programan izena emateko bigarren epea zabalik! Larunblairen helburua eskolatik kanpo haurren arteko harremanak euskaraz izatea da, ekintza jostagarri ugari eta mota guztietako ekintzak egiten dituzten bitartean: ateraldiak, tailerrak, jolasak… Tokia: Artika eta Berriobeiti Adina: D ereduko Lehen Hezkuntzan ikasten ari diren 2. eta 6. maila bitarteko ikasleak. Eguna: bi larunbatetik behin 2018-2019 ikasturtean*. Ordutegia: irakurri gehiago\nEuskara Zerbitzua – Baliabideak\nEUSKARA BERRIOBEITI ZENDEAKO EGUNEROKO HIZKERAN Liburuaren egileak, Zendeako auzokide hauek ditugu: Luis Miranda, Joseba Gil, Joxe Manuel Aleman eta Raul Urbeltz. Berriobeitiko Udalak liburuaren argitaratzailea da. Sagrario Aleman euskaltzainak liburuaren aitzinsolasa idatzi du. Aipaturiko Berriobeitiko herritar hauek lan etnografiko handia egin dute, gure herrietan eguneroko hizkeran dagoen ondare ez-materiala biltzen. Horretarako, adin batetik gorako irakurri gehiago\nDirulaguntza komertzioetako irudi publikoan euskara erabiltzeko\nEuskara merkataritza-munduan ere presente egon dadin, Udalak dirulaguntzak emanen dizkie irudi publikoan euskara erabiltzen duten udalerriko komertzioei, bai kanpoko eta barruko errotulazioei dagokienez, bai merkataritza-ibilgailuei dagokienez. Era berean, eremu digitalean merkataritza-proiekziorako erabiltzen diren euskarriak hartuko dira kontuan: weba, blogak eta aplikazio digitalak. Diru-laguntza gastuaren% 50 izango da, 300 euro gehienez, errotulazio berrien edo euskarri digital irakurri gehiago\nDirulaguntza komertzioetako errotuluetan euskara erabiltzeko\nBerriobeitiko Udalak dirulaguntzak emanen dizkie udalerrian kokatutako establezimenduei jarritako errotulazioan euskara erabiltzen badute (fatxada, erakusleiho, eguzki-oihal eta ibilgailu komertzialetan), honako arau hauek jarraituta: Berriobeitiko Udalak errotulu berrien gastuaren %50eko laguntza emanen du establezimenduak errotulu berrian euskara erabiltzen badu. Gehienez ere 300 euroko laguntza emanen du errotulu berri bakoitzeko. Eskaera errotulu berria jarrita dagoenean eginen da. irakurri gehiago\nKomertzioen errotulazioan euskara erabiltzeko dirulaguntza\nEkainaren 1etik uztailaren 3ra bitartean, euskara ikasteko dirulaguntzak eskatzeko bigarren epealdia irekita izanen da. Hain zuzen ere, 2019ko uztailaren 1etik eta 2020ko ekainaren 30era bitartean egindako ikastaroen inguruko beka eska daiteke. Aipatutako epean, eskabideak aurkez daitezke egoitza elektronikoaren bidez edo, arreta bulegoa itxita dagoen bitartean, emailez (udala@berriobeiti.eus). Hemen informazio gehiago eta deialdia. Zalantzak izanez gero irakurri gehiago\nEuskara ikasteko diru-laguntzak: 2017/2018\nEuskara ikasteko diru-laguntzen deialdi publikoa: 2017/2018 ikasturtea (2017ko uztailetik 2018ko ekainera egindako ikastaroak) Berriobeitiko Udalak, ondorengo hau onartu du: euskara euskara ikasteko diru-laguntzen ebazpena 2017/2106 ikasturterako. Zehazkiago, 2017ko uztailaren 1etik eta 2017ko ekainaren 30 bitartean egindako ikastaroetakoa (N.A.O. 102. zk., 2018ko maiatzaren 29koa). Berriobeitiko Udalak, deialdi honen bidez, euskara ikastea sustatzeko jarduerak bultzatu nahi ditu irakurri gehiago\nEuskara ikasteko diru-laguntzak: 2018/2019\nEuskara ikasteko diru-laguntzen deialdi publikoa: 2018/2019 ikasturtea (2018ko uztailetik 2019ko ekainera egindako ikastaroak) Nafarroako Aldizkari Ofizialean argitaratu bezala (NAO 86, 2019ko maiatzaren 6koa), Berriobeitiko Udalak, euskara ikasteko diru-laguntzen ondorengo deialdia onartu zuen 2018/2019 ikasturterako. Zehatzago, 2018ko uztailaren 1etik eta 2019ko ekainaren 30 bitartean egindako ikastaroak. Deialdia Berriobeitiko Udalak, deialdi honen bidez, euskara ikastea sustatzeko jarduerak irakurri gehiago\nFamilian jolasean aritzeko tailerrak\nZure haurrekin euskarazko kantak eta jolasak ikasteko eta praktikatzeko bi tailer antolatu ditu udal Euskara Zerbitzuak, Dindaia fundazioaren eskutik. Tailer hauen helburua hau da: familia giroan, haurrak eta gurasoak, euskarazko kantak eta jolasak ikastea eta praktikatzea, gurasoak euskaldunak izan ala ez. Hona hemen tailer bakoitzaren inguruko informazio zehatza. TAILERRA ARTIKA BERRIN Data: Urriak 26 (ostirala) irakurri gehiago


2019-07-18 - Irutxuloko Hitza : Irutxuloko Hitza\nJon Garaño, zinemagilea\n"Pelikula oso ona baldin bada eta hiria asko eta eder agertzen baldin bada eragina izango du, jakina"\nWoody Allenen Donostiako filmaketaren inguruko erreportajea argitaratuko du IRUTXULOKO HITZAk ostiraleko astekarian. Gaiaz duten iritzia eman du hainbat zinemagile, aditu, kazetari eta aktorek.\nBretxako antenen aferan kexatu diren auzotarrak oker daudela dio udalak\nDerbietan kanpoko zaleentzako sarrerak 25 eurokoak izatea adostu du Realak gainerako euskal klubekin\nZortzi talde eta zortzi DJ arituko dira Glad Is The Day jaialdian\n"Marianok gainerakoek ematen ez zuten ikuspuntu bat landu eta eskaintzen zuen"\nMariano Ferrer kazetariaren inguruko erreportajea argitaratuko du IRUTXULOKO HITZAk ostiraleko astekarian. Donostiarraren ibilbideaz eta ekarpenaz hitz egin dute ezagutu zuten hainbat pertsonek.\nAritz Moreno donostiarraren 'Ventajas de viajar en tren' filma Sitgesko jaialdiko sail ofizialean lehiatuko da\nIbilgailu elektrikoak kargatzeko bost estazio berri jarriko ditu udalak\nFolklore beldurgarria Beldurrezko Zinemaren 30. Astean\nSareren Orain Presoak bizikleta martxa Donostiatik pasako da\nUrrezko Palma eskuratu zuen filma Zinemaldiko 'Perlak' sailean izango da


Tartalo begibakarra da; hortik, bateko urrearen izena. Bilboko jaietan erraldoi legez kaleratzen da. Horra hor gizajale beldurgarri honi buruzko pare bat ipuin.\nTartalo "Begibakarra" Santa Eufemiako mendian bizi zen. Gizakiak jaten zituelako, gizajale hots egiten zioten Markinan. Hanka bakarra eta begi bakarra zen. Euria egiten zuenean hanka luzatu eta bere oinaz Markina osoa estaltzen zuen. Horrela, markinarrak ez ziren bustitzen. Artalde handi bat zuen. Kobazulo batean bizi zen eta harri handi bat jartzen zuen ate gisa. Inguruko jendea beldurrak airean egoten zen, Tartalo gizajalea baitzen.\nBehin, erbesteko gizon bat etorri eta Santa Eufemia mendira joan zen. Han aurkitu zuen Tartalo artzantzan. Arrotza, halako gizona ikusi zuenean, beldurrez dardarka hasi zen. Halako batean, Tartalok gizona ikusi eta eskuaz keinu bat egin zion, joateko esanez. Ardia biltzen eta etxera eramaten laguntzeko agindu zion Tartalok, eta gero elkarrekin afalduko zutela. Horrela bada, haitzuloan sartu zituen ardi guztiak. Harri handiaz itxi zuen Tartalok hartzuloa eta afaria prestatzen hasi zen. Ene!, ba al dakizu zer ikusi zuen erbesteko gizonak?. Tartalo gizon-hanka bat ari zen su gainean erretzen. Gizonak, hurrengoa bera izango zela pentsatu zuen. Tartalo bitartean gizon hanka erretzen ari zen eta ondo erre zenean mahaira atera zuen eta zatitu. Gero, eskuz hartu eta marraska-marraska jan zituen puskak, tarteka ardo zurrutada batzuk edanez. Zurrutada bakoitzean asko edaten zuen. Sekulako mozkorra harrapatu zuen berehala. Gero, ardoak logale handia eragin zion eta mahaian bertan zurrungaka hasi zen. Tartaloren zurrungek dardarka jarri zuten kobazulo osoa. Bitartean, erbesteko gizonak poliki-poliki sutan sartu zuen burduntzia eta han utzi zuen gori-gori jarri arte. Halako batean, Tartalok buelta eman zuen eta istant batean gizonak burduntzia hartu eta begi bakarretik sartu zion. Tartalok izugarrizko garrasia egin zuen eta gizona artaldean izkutatu zen.\n- Arraioa, arraioa! - Esaten zuen Tartalok.\n- Harrapatuko zaitut, bai!. Ez duzu nire hatzaparretatik ihes egingo.\nEta ostiko batez zabaldu zuen kobazuloko atea. Tartalok kobasarreran hankak zabal zabalik jarri zituen, eta ardi guztiak banan-banan kanpora ateratzen hasi zen.\nErbesteko gizonak asmatu egin zituen Tartaloren asmo txarrak. Leize barruan zintzilik zegoen ardi larru batez, bere buruan estali eta lau oinean jarriz ardien artean sartu zen. Halako batean, Tartalok gizona biltzen zuen ardi larrua hartu eta kanpora bota zuen. Baina larrua bota bezain laster, ardi hura besteak baino astunagoa zela konturatu zen. Eta haserre bizian oihu egin zuen: - Nireak egin du, horixe zen eta nire etsaia.\nAzkenean, oinazean eta gosean hil zen.\nMakinarrak Tartaloaren heriotzaz jakinez arras poztu ziren. Bidaiaria agurtu ere egin gabe joan zen, eta atsekabea franko iragan zuen eure herrira itzuli arte. Baina hori beste pasadizo bat da.\nSanta Garaziko tartaroa eta haurra\nHaur bat joan zuzun egun batez oihanerat. Bathu zizun tartaro bat, eta tartaro harek eraman zizun bere etxerat. Tartaro harek egun oroz jaten zizun jente dat, eta haur haren aldea ere ari zuzun hullantzen.\nGau batez tartaroa einherik jin zuzun eta lo jarri zuzun su-bazter khantian. Orduan haurrak ze ez du egiten? Hartzen dizu gerren bat eta irazten diozu boronteko begi bakoitza. Gero tartaroaren aharien artean gordatzen duzu. Bortha ez baitzuen idekiten ahal, ez zakizun nola behar zuen eskapatu. Hartzen dizu aharirik handiena eta lahardekatzen dizu; gero, haren larruaz inguratzen duzu, eta tzintzarria lephoan ezarten dizu.\nBiharamenean tartaroa abiatzen duzu aharien kanpo igortera, eta jartzen duzu bortha saihetsean haurra eskapa ez dakion. Haur hori egoiten duzu emeki emeki azkenetarik; bena tartaroak hunkitzen zitizun igaitean ahariak oro. Haurran hunkitzearekin ezagutzen dizu eta lotzen ziozu ilhetik; bena larrua utzirik, haurra eskapatzen ziozu. Orduan tartaroa lasterrez abiatzen ziozu ondotik, bena ez zitezun gida. Urthikiten diozu erhaztun eder bat, hura har dezan. Haurrak hartzen dizu eta ezarten erhi txinkarrean. Bena erhaztun harek oihu egiten zizun:\n- Ni hebe, ni hebe!\nEta orduan tartaroa lasterrez huna ziozun haurrari eta hatzeman abantzu zizun. Nahi zizun erhaztuna ideki, bena ez zirozun. Zer egiten zu orduan? Erhia mozten dizu eta urthekiten dizu bere erhaztunarekin - ur handi bat beit zen- harat.\nErhaztuna ari beit zen aitzina oihuz "ni hebe, ni hebe", tartaroa ur hartarat jauzi zuzun eta han itho.\nArrotza, arotza ote? Adituen ustez, burdinagintza indoeuropar batzuek ekarri zuten Euskal Herria. Ertaroan ere, teila-egileak batik bat Gaskoinak ziren. Burdina gori-gorian jartzean datza bere balentria. Ikuspuntu honetatik, asmakizun-ekarlea da gure arotza, Prometheios edo Harzkumeren beraren legez.\nBeste erraldoi batzuek ere keinuz adierazten dute zer nahi duten, mutuak bailiran. Txerrenek ere ez daki euskaraz\nTartalori buruz Cocowebean erdaraz irakurtzea baduzu.


Irekia Eusko Jaurlaritza - Gobierno Vasco :: Eusko Jaurlaritzak espero du, 'Bioman 2013' kanpainari esker, arrantzaleen kudeaketa arduratsuarekin lortutako antxoa-biomasaren berreskurapena sendotuko dela\nEusko Jaurlaritzak espero du, 'Bioman 2013'…\nEusko Jaurlaritzak Azti-Tecnalia etxeari eskatu dio Bizkaiko Golkoko antxoa-populazioa ebalua dezala, gaurtik hasita hurrengo 20 egunetan\nTeknikariek aztertuko dute antxoa-biomasak egunero zenbat arrautza ekoizten dituen, bai eta haien ugalkortasuna ere; hala, udaberri amaieran zenbat antxoa dagoen zehaztuko dute\nKanpaina hau 1987tik egiten da urtero, antxoa berez ugaritasun gorabeheratsuko espeziea dela ikusirik\n(Pasaia, 2013ko maiatzak 9) Eusko Jaurlaritzak ‘Bioman 2013' kanpainaren ardura AZTI-Tecnalia etxeari eman dio. Kanpaina horren helburua Bizkaiko Golkoan udaberri amaieran zer antxoa-populazio dagoen zehaztea da. Ekonomiaren Garapen eta Lehiakortasun Sailak nabarmendu du azterlan honetako datuak garrantzitsuak direla, eta adierazi dute arrantzaren egoera ona berretsiko dutela, egindako kudeaketa arduratsua dela-eta. Ikerketak zehaztuko du antxoa zer eremutan ugaltzen den, zer arrautza-ekoizpen duten, baita zer ugalkortasun daukaten ere. Teknologia Zentroko zientzialariak Ramón Margalef eta Emma Bardan ontzi ozeanografikoetan itsasoratu dira gaur lanerako. Hilabetez jasotzen dituzten datuek, txosten teknikoekin batera, udaberri amaieran espezieak zer biomasa duen zehazteko balioko dute.\nPasaiako portuan itsasoratu dira espezialistak, eta ikerketa-eremuko gune ugaritan jasoko dituzte antxoa-arrautzak, espezie horren arrautza-ekoizpena zenbatekoa den jakiteko, hain zuzen ere. Horrez gain, antxoa helduak ere arrantzatuko dituzte, haien ugalkortasun-tasa zehazteko. Datu horiez baliatuta kalkulatuko dute Bizkaiko Golkoko antxoaren biomasa, Arrautza Ekoizpenaren Metodoaren bitartez.\nIkuspegi hidrografikotik eta biologikotik ere aztertuko du antxoaren habitata zientzialari-taldeak. Izan ere, geroz eta garrantzitsuagoak dira bi alderdi horiek arrantzaren ikerketa zientifikoan. Zenbait datu hidrografiko ere (tenperatura, gazitasuna eta klorofila-maila) ere jasoko dituzte.\nAurreko kanpainetako datu-sail historikoko informazioarekin alderatuko dira Bioman 2013-ren emaitzak, baita Itsasoa Ustiatzeko Frantziako Institutuko (IFREMER) datuekin ere. Frantziar teknikariak orain ari dira egiten antxoaren biomasa kalkulatzeko kanpaina, teknika akustikoetan oinarriturik. Metodo horrekin, ultrasoinuak igortzen dira itsasora, eta haien oihartzunak aztertzen dira, azterketa-eremuaren biomasa kalkulatzeko.\nKanpainaren amaieran (ekainean), datuak aztertu eta Bizkaiko Golkoko antxoaren biomasari buruzko txosten bat egingo da. Itsasoa Esploratzeko Nazioarteko Kontseiluari (ICES/CIEM) aurkeztuko dizkiote datuak. Emaitza horiek eta Frantziako institutuarenak kontuan harturik, ICES/CIEMek aholku zientifikoa bidaliko die Europar Batasuneko arrantza-kudeatzaileei, eta horiek ezarriko dituzte antxoa arrantzatzeko kudeaketa-neurriak.\nEusko Jaurlaritzako Ekonomiaren Garapen eta Lehiakortasuneko Sailaren eta Europar Batasunaren diru-laguntza du Bioman 2013 kanpainak, arrantza-lekuetako datu-bilketarako Europako esparruan betiere. Nekazaritza, Elikadura eta Ingurumen Ministerioak ere laguntzen dio ikerketa-proiektu honi: Emma Bardán ontzi ozeanografikoa utzi du kanpainarako. Beste ontzia -Ramón Margalef ontzi ozeanografikoa-, berriz, Espainiako Ozeanografia Institutuarena da, eta AZTI-Tecnaliak erabili ohi du, bi erakundeek elkarrekin sinatutako ontzi ozeanografikoen erabilera-kontratu bat dela medio.\nBi kanpaina urtean\nUrtean bi kanpaina egiten ditu AZTI-Tecnaliak Bizkaiko Golkoko antxoa aztertzeko, eta horietako bat da Bioman. Maiatzean egin ohi du, antxoa-kopurua zehazteko asmoz. Beste kanpaina (Juvena izenekoa), berriz, irailean egiten da, eta dagokion urteko udaberrian jaiotako antxoa gazteen populazioa zehaztea du xede. Datu horien arabera kalkulatzen da zenbatekoa izango den hurrengo urteko antxoa helduaren erreklutamendua.\nAZTI-Tecnalia, erreferentzia itsas eta elikagaien ikerkuntzan\nHogeita hamar urtetik gora daramatza AZTI-Tecnaliak (erreferentziazko zentro teknologikoa itsas eta elikagaien ikerketan) itsas ingurunea eta arrantza-flotarako interesgarri diren arrantza-lekuak aztertzen. Antxoaren populazioaren egoerari eta populazioaren bilakaerari egin zaien segimenduari esker, AZTI-Tecnaliak aholku zientifikoak ematen ditu espezie garrantzitsu horren berreskuratzeari eta iraunkortasunari buruz. Horrek, jakina, onura dakarkie ekonomiari eta gizarteari. Urte hauetan guztietan zientzialarien, arrantzaleen eta administrazioen artean izan den lankidetzari esker, kudeaketa globaleko estrategia sendo bat sortu da; hala, arrantza arduratsu eta jasangarria bermatzen da Bizkaiko Golkoko uretan, eta etorkizuneko belaunaldientzat itsas baliabideak zaindu egiten dira.


MAIATZAREN 23KO BATZAR NAGUSIA: BAZKIDEEK KOOPERATIBAREKIN IZANDAKO HITZORDUA – Asti Leku Aldizkaria\nErrektore batzordeaKooperatibaren ahotsak... Argitaratuta\nMAIATZAREN 23KO BATZAR NAGUSIA: BAZKIDEEK KOOPERATIBAREKIN IZANDAKO HITZORDUA\nASTI LEKUKO BATZAR NAGUSIA BILERA LUZEA ETA EMANKORRA IZAN ZEN, BAZKIDEEK AHO BATEZ HARTUTAKO AKORDIO ASKOREKIN ETA GAI PUNTUAL BATZUETAN AZALDUTAKO ARDUREKIN ETA ARAZOEKIN. AGIAN EZ ZEN BILERA TRINKOEGIA IZAN, BAINA BERTARATUEK OSO BALORAZIO ONA EMAN ZIOTEN.\nBeste ikastola, eskola eta ikastetxe batzuekin alderatuz, aspalditik dakigu Asti Lekuko familiek ikastolako bileretan eta jardueretan duten partaidetza oso handia dela. Oso arraroa da familiak tutoreek eta irakasle taldeek deitutako bileretara ez joatea. Eta zergatik? Asti Lekuko garrantzitsuena, azken helburua, bertako ikasleen hezkuntza delako, eta ikastetxe osoaren, familien eta profesionalen lehentasuna da.\nHala ere, erakundeko organoetan (Batzar Nagusia, Errektore Kontseilua, Zaintza Batzordea, Baliabide Batzordea…) duten partaidetza askoz urriagoa izaten da. Dena den, Asti Lekuk bere barne funtzionamenduan kooperatiba gisa duen osasuna da bere beste nortasun zeinuetako bat.\nHorrela bada, joan den maiatzaren 23an, urte honetako Ohiko Batzar Nagusia egin zen Asti Lekuko Hitzaldi Aretoan. Batzar Nagusiaren edukiaren parte handia Kooperatiben Legeak berak ezartzen du. Lege horrek Batzar Nagusiaren gain jartzen ditu urtero ezinbestean bete behar dituen zenbait zeregin. Aipatzen ari garen bileran zenbait alderdi ekonomiko landu ziren, aurreko ekitaldiko memoria, 2018ko kontuak eta emaitzak horretarako aurreikusitako hornidura funtsetan banatzea, 2019rako kudeaketa plana eta baita aurtengo aurrekontua ere, kudeaketa plan hori gauzatzeko.\nLandu zen beste gai praktiko bat, datorren urtarriletik aurrera, 2018ko (une honetan itxita dagoen azken ekitaldia) urteko KPIarekin bat etorriz %1,2ko igoera izango duten 2020rako kuoten onespena izan zen. Kuota digitalak izoztu egingo dira, eta bazkide berriek kooperatiban sartzean egingo dituzten kapital ekarpenek ere %1,2ko igoera moderatua izango dute.\nOrainaldiari eta etorkizunari aldi berean begiratuz, 2017-2020 plan estrategikoaren nondik norakoa aztertu zen. Horren indarraldia amaituta dago, eta ebaluatu egin beharko da. Horrekin batera, datorren planerako zenbait erronka posible komentatu ziren: modernizazio pedagogikoarekin jarraitzea, berdintasunean eta ingurumen balioetan oinarritutako hezkuntza, adibidez. Horrez gain, geldialdi demografikoak datozen urteetako matrikulan izango duen eraginaren prospektiba azaldu zen.\nHirigintza arloko espedienteen egoera gure batzarretako gai klasikoa bilakatu da, zoritxarrez. Batzar honetan ere eduki zuen bere lekua, eta PAU izenekoa denbora gutxi barru behin betiko onetsiko dela eta birzatitze proiektua eta urbanizazio proiektua aurreratuta daudela jakinarazi zen.\nGalde-eskeen atalean ere kexak edo ardurak azaltzeko unea egon zen, eta baita zenbait punturi buruzko eztabaidarako ere. Oraingo honetan Kirol taldearen funtzionamenduaren alderdiren bati (taldeak batzea) eta ikasketa bidaiaren antolakuntzari buruz egin zen berba, eta zalantza pedagogikoren bat ere aipatu zen.\nBatzarra amaitu ondoren, bertaratuek Batzarrari buruzko inkesta bati erantzun zioten. Gehienek adierazi zutenez, edukia argia eta interesgarria izan zen, baina nahi baino gehiago luzatu zela ere esan zuten.\nAsti Lekuko Zuzendari Nagusia\nASTI LEKUKO KROMO ALBUMAK OSO ARRAKASTATSUAK IZAN DIRA


São Pauloko metropolia eraldatzen | ULMA\nItapaiuna zubia luzeran 340 metro duen gaineko pasabide bat da, 3 bide dauzkana, eta, bizileku-gune berrietako trafikoa arinduko du. Lurrean apeo arruntak muntatzea ezinezkoa zenez eta ibaiaren bi ertzen artean 113 m-ko baoa izanik, ODEBRECHT enpresa eraikitzaileak eraikitze sistema errentagarri eta arina aukeratu du. ULMA Brasileko ingeniari taldeak egoitza nagusiko arlo teknikoarekin elkarlanean, CVS segidako hegaletako orgen soluzioa planteatu zuen, sistema malgua eta errendimendu handikoa; izan ere, sostengu-ahalmen handia izateaz gain, taularen sekzio ezberdinetara egokitzen baita.\nEraikuntza enpresarentzat oso garrantzitsua zen eraikitzeko azkartasuna. Hori dela eta, aldi berean lau CVS orga erabili dira gutxi gorabehera 190 tonako dobelentzat. 12,46 m eta 15,05 m zabaleko taularen zeharkako sekzio batekin eta 4,80 m-tik 2,70 m-rako ertz aldakor batekin 5 m-ko dobelak egin dira, eta, horri esker, eraikitzeko denbora %30 murriztu da. Orga bakoitza boaren pila batetik atera da guztira 35 dobela eginez, 8 m eta 32 m arteko altuerak saihestuz ibaiaren erdialdean. Sistemaren malgutasuna eta egokitzapenak konponbidea eman die sekzioaren aldaketa guztiei, aurreratze bakoitzean.\nHorrelako azpiegiturek lanaren fase bakoitza optimizatuko duten sistemak behar dituzte. Premisa horri erantzuteko, ULMAk zubien aplikazio berriak garatu ditu, materiala estandarra eta alokairuzkoa izanik, gainera. Izan ere, MK sistemarekin CVS aitzinamendu orga estandarizatzeak kostuetan aurreztea eragiten du, orain arte soluzioak espezifikoak ziren eremu batean. Gainera, behin obra bukatuta, pieza gehienak berriro erabili daitezke konfigurazio anitzetan.\nCVS orga guztiek izan dute sistema hidraulikoa mailaketa eta aitzinamendurako, eta modu honetan, 5 eguneko hormigoiztatze zikloak lortu dira. Lanaren zikloa murrizteaz gain, orgaren barruko eta kanpoko enkofratuak elkarrengandik independenteak izatea lortu da.\nULMAren segurtasun irizpideen arabera, egitura guztiek lan plataformak eta lan gune guztietarako sarbideak izan dituzte, baita pertsonak eta objektuak ez erortzeko babes elementuak ere.\nIbaiaz gain, zonaldeko lurra kalitate txarrekoa da eta trafiko astuna eta hiri interferentziak izaten dira, eta, arazo horiei irtenbidea emateko ULMAko ingeniari taldeak enkofratuen soluzio tekniko ezberdinak planteatu ditu. Baoei aurre egin eta uneoro ibilgailuen trafikoa mantentzeko eta trenbide bat izateko, gaineko pasabide batzuk sortu dira. Luzeran 15 m baino gehiagoko MK zertxekin eta altueran 10 m baino gehiagoko MK zinbriekin egindako konbinaketak azpiegitura horien ixtea ekidin du. MK sisteman oinarritutako bi aplikazioak gai dira karga handiak jasateko eta proiektu bakoitzaren eskakizunetara konfiguratu daitezke. Karga betekizunak txikiagoak zirenenean, ALUPROP aluminiozko eskorak erabili dira, apeo sistema moduan.\nErabilitako eraikitze sistema edozein izanik ere, 340 m-ko luzeran zehar ENKOFORM HMK enkofratua taularen sekzio aldakorrera egokitu da.\nULMAk ekipoetan 1.400 tona baino gehiagoko hornidura eskaini du, eta horretaz gain, aplikazio, aurre-muntaketa, laguntza eta proiektuaren ikuskapen zerbitzuak.


Indarkeria psikologikoa: etsai ikusezina | por los derechos sexuales y reproductivos · sexu eta ugalketa eskubideen alde\nEmakumearenganako bortizkeria osasun publikoko arazo bat da. Ez dago gaizki hori gogoraraziz hastea eta mundu zabalean zehar gertatzen den giza eskubideen urraketarik ohikoenetakoa dela aipatzea. Emakumeek jasaten duten indarkeria fisiko, psikologiko eta sexualarekin lotutako ekintza guztiak barne hartzen ditu, familian edo komunitatean gertatzen direnak eta hainbat Estatu eta kulturek onartzen dituztenak.\nGaur egun, halere, indarkeria psikologikoa ikertu eta aintzat hartzeko interes handiagoa dago, eta osasunaren osoko perspektibatik egin nahi da, oinarritzat hartuta gizakiok elkarren artean erlazionatuta dauden dimentsio asko dauzkagula: fisikoa, psikologikoa eta soziala. Era berean, indarkeria psikologikoa azpimarratu nahi da, emakumeak beraiek direlako bortizkeria mota hau “eraso fisikoa baino mingarriagoa dela” uste dutenak.\nOsasunaren Munduko Erakundeak emakumearen osasuna eta emakumeenganako etxeko indarkeriaren inguruan herrialde anitzetan egindako ikerlanaren arabera, besteen aurrean iraintzea edo umiliatzea ere bada tratu txarra; baita nahita ikaratzea edo beldurtzea (garrasi egiten duen eta gauzak botatzen dituen bikoteak izutzea, adibidez) eta min fisikoa egitearekin mehatxatzea ere. Azken kasu honetan, modu zuzenean izan daiteke edo zeharka, emakume horrentzat garrantzitsua den norbait zauritzearekin egindako mehatxuak direnean.\nGainera, ikerlan horrek agerian utzi zuenez, ikertutako herrialde guztietan (Bangladesh, Brasil, Etiopia, Japonia, Namibia, Peru, Samoa, Serbia eta Montenegro, Tailandia eta Tanzaniako Errepublika Batua) emakumeen %20 eta %75 artean gutxienez eraso horietako bat jasan zuen; kasu gehienetan, elkarrizketaren aurreko 12 hilabeteetan izan zen, eta gehien aipatutakoak irainak, umiliazioak eta ikara izan ziren.\nIndarkeria psikologikoa bortizkeria fisikoa baino lehen edo ondoren gerta daitekeela edo harekin batera joan daitekeela esatean adostasuna dago, orokorrean. Haatik, eraso fisikoa ez da gertatzen indarkeria psikologikoa dagoen guztietan. Eta argi eduki behar da ahozko bortizkeria, naturala bailitzan erabili eta onartzen bada ere, bortizkeria psikologikoaren alderdi bat dela.\nTratu txar mota honek garrasiak, mina egitearekin mehatxatzea, bakardade sozial eta fisikoa (atera ezin izana, besteekin hitz egin ezin izana), jeloskortasuna eta oso posesiboa izatea, ikara, degradazio eta umiliazioa, irainak eta etengabeko kritikak ekar ditzake. Bortizkeria psikologikoaren beste seinale batzuk honakoak izan daitezke: oinarririk gabeko akusazioak, gertatzen den guztiaren errua botatzea; biktimaren beharrak kontuan ez hartzea, jaramonik ez egitea edo barregarri uztea; gezurrak, emandako hitza ez betetzea; izutzeko asmoz azkar eta gaizki gidatzea; ekintza suntsitzaileak burutzea, esaterako altzariak, platerak edota emakumearenak diren gauzak apurtzea etabar.\nGizonezkoen jarrera hauek testuinguru sozial matxistetan agertzen dira batez ere. Inguru horretan, gizonaren nagusitasun sentimendua emakumeari gailentzen zaio, eta indarkeria litzateke jarrera menperatzaile hori eta generoari lotutako rol tradizionalak bermatzeko modua. Beren bikoteei tratu txarrak eragiten dizkieten gizonezkoek egiten ez dutenek baino portzentaje handiagoan erakusten dute jarrera zapaltzailea. Osasunaren Munduko Erakundeak beren bikoteekiko jarrera menperatzaileak ikusi zituen Japonian %21ean eta Tanzaniako Errepublika Batuan ia %90ean. Egoera honek desberdintasun ugari ematen ditu aditzera, kultura desberdinetan jarrera hori onargarritzat jotzen den mailari dagokionean.\nHainbat ikerlan kualitatiboren arabera, ondoez emozionala da indarkeria psikologiko horrek emakumeen buruko osasunean eragiten duten ondorio nagusia. Tratu txar psikologikoak pairatu dituztenek antsietate eta depresio sintomatologia jasaten dute eta baita autoestimu baxua eta eguneroko bizitzara moldatu ezina ere. Hori dela eta, beren segurtasun sentimenduek okerrera egin dute, mundua segurtasunik gabeko eta ustekabeko lekua bihurtu zaie, eta errepikatzen diren beldurrak izaten dituzte; horrek guztiak garapen pertsonalerako izan ditzaketen aukeretan eragiten du.\nEgia da medikuntza espazioak, eta oro har osasunarekin erlazioa dutenak, leku egokiak direla eraso kasuen berri izateko. Baina argi dago, modu berean, bortizkeria mota hau emakumeen eskubideak mugatzen dituen arazoa dela. Horregatik, harenganako arreta eta hura errotik kentzea Estatuen, komunikabideen eta erakunde publiko zein pribatuen konpromiso bihurtu behar dira.\nAutorea: Ana Alcántara Chavez, Manuela Ramos Mugimenduko psikologoa (Peru).


Amaia Zubiria, kantu tradizionalen gaurkotzailea - Berria Ikasgela\nAmaia Zubiria, Adarra saria eskuan. FOKU\nAmaia Zubia kantariak jaso du 2021eko Adarra saria, Donostiako Udalak urtero ematen duena Musikaren Europako Egunean —ekainaren 21ean—. Berrogei urtetik gorako ibilbidea egin du kantagintzan, eta bidearen zati handi bat Txomin Artolarekin batera egin du. Harro dago egindakoaz, uste baitu bere kantuak denborarekin ez direla alferrik galdu.\n«Benito Lertxundik esnatu ninduen ni euskal kantagintzara», kontatu du Amaia Zubiriak: «16 urte nituen nik, eta Benitok, bost gehiago. Abesti lehiaketa batera joan nintzen ezkutuan, etxean ezer esan gabe, Donostiako Arte Ederrak teatrora [1963an]. Han aditu nuen Benito, erdaraz kantatzen aurrena, eta gero euskaraz. Orduan esnatu nintzen». Irratian entzuten zituen abestiak ikasita kantatzen zuen Zubiriak sariketetan: espainolak, italiarrak, kubatar bat ere bai. «Baina Benito euskaraz abesten entzundakoan dena aldatu zen niretzat. Etxean gezurra esan, zinemara nindoala edo beste edozer gauza, eta trenez eta oinez joaten nintzen Benitok kantatzen zuen herrietara: Lasartera, Usurbilera, Oriora».\n«Benito euskaraz abesten entzundakoan dena aldatu zen niretzat».\nAmaia Zubiria (Kantaria)\nIbilbide luzea egin du Zubiriak harrezkero. Txomin Artolarekin bat egin zuen, eta Haizea taldea osatu zuten. Haizea (1977) eta Hontz gaua (1979) diskoak ondu zituzten. Gero, Pascal Gaigne ezagutu zuen, eta elkarrekin lanean hasi ziren 1983ko udan. Egun argi hartan (1985) eta Kolorez eta ametsez (1986) diskoak plazaratu zituzten, alde batetik; bestetik, zinemarako musika sortu zuten film hauentzat: Zergatik panpox (1985), Ander eta Yul (1988), Santa Kruz (1990), Loraldia (1990), Como tu quieras (1992). Eta berriro Artolarekin elkartu zen gero, eta Folk lore sorta bildumako hiru diskoak egin 1991-1993 urteetan.\nBeste sei lan ere argitaratuak ditu Zubiriak. Horien artean dira Amonaren mengantza (1995), Haatik (2002), Nabil (2008) eta Amona mantangorri (2010).\n«Beti saiatu naiz kantu atenporalak egiten, eta denborarekin ez dira alferrik galdu».\nZortzigarren aldia da Adarra saria ematen dutena. Mikel Laboarentzat izan zen lehendabizikoa, eta hurrengo urteetan musikari hauek jaso zuten: Ruper Ordorikak, Benito Lertxundik, Fermin Muguruzak, Anari Alberdik, Berri Txarrak taldeak eta iaz Kepa Junkerak.\nAmaia Zubiriak jasoko du Adarra saria Musikaren Europako Egunean Gorka Arrese | | 2021eko apirilak 28


“Gipuzkoaren historia nafarra” historiaren errelatoa biziberritzen\nInicio Egunekoa “Gipuzkoaren historia nafarra” historiaren errelatoa biziberritzen\nJueves, 07 de Diciembre de 2017 11:55\nBeñi agirrek nabarralde fundazioaren eskutik plazaratu duen “Gipuzkoako historia nafarra. Euskal Herria osotasunetik” liburua aurkeztu da donostian\nBeñi Agirre idazleak Gipuzkoako historia nafarra. Euskal Herria osotasunetik liburua aurkeztu zuen Donostiako Untzi museoan. Nabarralde Fundazioaren eskutik argitaratutako lan honetan, “Gipuzkoa eremu zabalago batean kokatzen du” egileak, Angel Rekalde Nabarraldeko zuzendariak azpimarratu zuen bezala.\n“Esango nuke lan xume hau Gipuzkoako historia dela, baina, beste modu batean kontatua. Antzinarotik Lizarrako 1931ko Euskal Estatu baten Estatutua idatzi zen arteko gertaerak aztertzen dira, gertaera horietako bakoitza ulertzeko behar den testuinguruan jarrita. Betiko bertsio akritikoetatik ihes, zerotik hasi eta narrazio berri bat sortu nahi izan dut. Gu subjektu izango garen historia, alegia”, argitu zuen egile hernaniarrak.\nLiburuan, Agirre Gipuzkoaren erraietan barneratzen da, lurralde honen jatorria eta eraketaren muinera joz. “Egun ezagutzen ditugun Gipuzkoaren mugak Gaztelaren interesen arabera sortutakoak dira. Historian zehar liskarrak, gerrak eta ezustekoak hark eragindakoak baitira. Ezin da ulertu Gipuzkoa euskararen lurralde historiko zabalean kokatu gabe”, gehitu zuen Rekaldek, liburuaren hitzaurrea idatzi duen Idoia Arrieta historialariaren hitzei jarraituz.\n“Argi dago Gipuzkoa hitzaren jatorria Ipuzkoa tenentzia nafarra dela, baina, eremu geografikoak ez datoz bat”, gehitu zuen idazleak. “1200. urtean Gaztelak inbaditu zituen lurralde hauek eta harez geroztik eurek antolatu izan dute lurraldea gaur duen itxura lortu arte. Mugak erabat administratiboak eta artifizialak dira; zeren eta, ez al daude, bada, hizkuntza, kultura, ohiturak edota identitate berberak Hondarribian eta Hendaian, Hernanin eta Aranon, Idiazabalen eta Altsasun edo Eibarren eta Ermuan? Gipuzkoaren eta Euskal Herriaren historia ezin da ulertu Nafarroaren, Gaztelaren eta Frantziaren historia kontuan hartu gabe”.\nAgirrek erran bezala, bere liburuan historiaren begirada berri bat eskaintzen du, non gertakari historikoei fidel mantenduz, errelato berri bat eskaintzen duen. “Funtsean, historia ofizial deitzen diren horiek bestelako subjektu bat izaten dute euren narrazioan. Hortik, gertaera berbera eta datu berberak erabiliz interpretazio ezberdinak izatearena. Beraz, subjektu historikoa definitzea da gakoa. Bere oroimen historikotik abiatuta egin behar du narrazioa eta hori berak bakarrik egin dezake. Historia idatzia, benetakoa, dokumentatua, egiaztagarria eta metodologia zientifikoz osatua izan behar du; eta narrazioa, memoria historikoarekin koherentea izan behar du. Zer egin behar dugun? Besteena kopiatzeari eta itzultzeari utzi eta gurea propioa eraiki”.\nBeñi Agirre Oiartzabal (Hernani, 1953). Nabarraldeko kidea da gaur egun. Hernaniko gau-eskolan arduradun eta irakasle. Euskaltzaindiaren babeseko gau-eskoletako Gipuzkoako arduradun. AEKren presidente-orde eta Gipuzkoako koordinatzaile (1979).\nNafarroako historiari buuruzko Puntubi.com webgunearen sortzailea (2000). Nabarraldeko kide bezala, zenbait proiektutan dokumentalista, ikerlari eta parte hartzaile izan da. Hedabidetarako ehunka artikuluren egile.


EKIMENA PROIEKTUAREN AURKEZPENA “Enpleguaren eta Ekintzailetza Solidarioaren Faktoria”. SAREGINTZA ENPRESA. - Albisteak - Zumarraga\nEKIMENA PROIEKTUAREN AURKEZPENA “Enpleguaren eta Ekintzailetza Solidarioaren Faktoria”. SAREGINTZA ENPRESA.\nEKIMENA proiektuak ikuspegi berri bat eman nahi dio langabeziaren kontrako esku-hartzean. Lana eta ikaskuntza bilatzeko bidean, berrikuntza eta garapen estrategiak baliatzean datza proiektuak muinean, parte-hartzaileen elkarlana izanik arrakastaren gakoa norberaren esku-hartze planaren kudeaketa modu kolektiboan eginaz.\nEKIMENA honakoan datza: talde lan kolektibo eta solidarioa helburu komuna lortzeko: - lana aurkitzea bai norbere kontura, bai besteren kontura.\nEnpleagarritasuna Talde Lan prozesu konprometitu, proaktibo eta solidarioaren bidez lortuko da taldekideen gaitasunak eta baliabide pertsonalak trebatuz, lan merkatuak eskatzen duenaren arabera indartzeko. Era berean, EKIMENAko talde teknikoak giza eragina duten enpresa ideiak identifikatu eta aztertu egingo ditu, talde eragileak ideia horiek abian jartzea errazteko.\n15 zumarragarrek parte hartuko dute, eta beste bost itxaron-zerrendan izango dira.\nLangabezian urte bat baino gehiago daramaten pertsonak.\nDiru-sarrera Bermatzeko Errenta (RGI) jasotzen duten pertsonak (%40).\n22 eta 55 urte bitartekoak.\nParte-hartze altua izateko konpromisoa.\nHautaketa prozesua aurrera eramateko, taldekako informazio saioak egingo dira eta bertan aurkeztuko zaie hautagaiei EKIMENA proiektua. Ondoren, banakako elkarrizketa izango da bakoitzarekin proiektuan parte-hartu ala ez erabakitzeko.\nLEKUA ETA IZENA EMATEKO EPEA:\nIrailaren 8ra arte, Udaletxeko Herritarren Arretarako bulegoan.\nEskaera orria deskargatzeko:


Inbido | 2021eko Urtarrilaren 14a\n1947an, herriko hauteskundeetan,komunistek bozen %30lortu zuten. Alderdi komunistafrantses bizi politikoaren kaskoanzen baina ber urtean gerlahotzaren hastapenak dena kanbiatuzuen. Komunistak frantsesgobernutik kanporatuak ziren.Alderdi komunista ez zen sekulanhain azkarra izan baina osokibaztertua. 1947ko parlamentukohauteskundeetan, zentroeta ezkerreko beste alderdiak(SFIO, MRP, UDSR...) bateratuziren, “Troisième Force” koalizioan,komunisten eta gau...\nInbido | 2020eko Martxoaren 19a\nHaur ttipi baten historia\nMuslariak joan den astean bota du azken inbidoa. Urte luzetan eraman du Inbido sail aberatsa, gure irakurle askok gain gainetik preziatzen zutena. Bihotz bihotzetik eskertzen dugu Muslariaren luma goxo eta emankorra. Eta orain hara beste luma bat agertzen zaikula, Gilen Bacho amikuztar gaztearena. Inbidoari iduki ozena botarik, "Ba ote dakixu?" saila astez aste onduko du. Ongi etorri, adiskide, eta jo aitzin\nInbido | 2020eko Martxoaren 12a\nOrtzegun huntan, martxoak 12, Hendaian omenduko da Jose Maria Iparragirre hemeretzigarren mendeko bertsulari guziz famatua. Eta zendako orain omenaldi hori? Iparragirre 1820-an sortu baitzen, duela beraz berrehun urte. Eta Hendaiak omenaldi hori sartu du martxoan, zonbait hilabete aitzinerat ospatuz mendeburu hori, martxoan baita Hendaian euskararen aldeko hilabete berezia. Ortzegun arratsean beraz, Variétés gelan zernahi gaztetxo bilduko dira eta kantuz ariko, kolegioetan ibil...\nInbido | 2020eko Martxoaren 05a\nLaborantza eta laborariak anitz aipatu dira azken egun horietan. Parisen egin baita gisa hortako feria-erakusketa nagusia. Arrakasta ederra ukan duena. Laborantza zertan den aipatzearekin, berehala gogorat heldu dira 40ko gerlatik landa izan diren aldaketa handi-handiak. Denetan izan direnak, gure herrietan ere ba beraz. Lehen, aise jende gehiago ari zen laborari lanetan. Etxaldeburu, etxetiar, mutil edo jornalean. Anitz etxaldetan, baziren bi gizon, nagusi xaharra -ez baitezpada h...\nInbido | 2020eko Otsailaren 27a\nZonbat herri Frantzia guzian? 34.968\nHerriko bozak hor ditugu. Herriko kontseilua behar da denetan berritu. Eta hautetsiak izanen direnek beren artean hautatuko dute gero auzapeza. Hauteskunde horietan, jendearen parte hartzea ardura ona izaiten da. Hautagaiak izanki gure hurbileko jendeak, horrek berak egiten duke hori. Frantzia osoan badira jaz atera konduen arabera 34.968 herri, horietarik 129 itsas-haindian frantses ekarri eremuetan. Herriak muntatu zirelarik, Iraultza Handia izan zelarik beraz, berrogoi milaz goi...\nInbido | 2020eko Otsailaren 20a\nKirol lehiaketa guzien artean Olinpi-Jokoek badute ikaragarriko fama! Aldi bat baino gehiago fama hori histu badute ere edo diru negozio oker batzuk edo berdin droga istorio nahasi batzuk! Dena den, gure artean jadanik anitz aipu dira 2024ko Olinpi Jokoak, gehienik Parisen eginen direnak. Frantzian izanen direlakotz dira preseski hoinbeste aipu. Eta gure eskualdean aipaldi anitz ukana denbora batez uste baitzuten hor gaindi surf lerra-kiroletako lehiaketak Miarritzen egiten ahalko ...


GED mahaia eta jaia Lemoizen - - Hiruka.eus\nGure Esku Dago Lemoiz 2016-03-15 00:18\nErabakiaren aroa da eta bide horretan Euskal Herriko hainbat herritan herri kontsultak antolatzen ari dira. Etxarri eta Arrankudiagak 2014an egindakoari jarraituz, aurtengo udan Goierri eta Debagoienako herrietan, Aramaion, Azpeitian, Bakaikun, Diman eta Ispasterren erabakitzeko eskubidearen inguruko herri kontsultak egingo dituzte. Uribe Kostako herri batzuek gauza bera egingo dute datorren urteko udaberrian eta Lemoizen ere horretaz pentsatzen ari gara.\nHerri kontsulta egin ala ez guztion artean hartu beharreko erabakia da. Bide horretan, domeka eguerdian, martxoaren 20an, Urizarren eta Armintzan jarriko ditugun mahaien inguruan elkartzera gonbidatzen zaituztegu, jai giroan eta mokadutxo bat hartuz gai honen inguruan dugun informazioa zabaltzeko eta zuen iritziak jakin ahal izateko. Horrez gain, apirilean herri batzar batera gonbidatuko zaituztegu bertan herri kontsulta egin ala ez erabakitzeko.\nBestalde, Gure Esku Dago elkarteko bazkide izatera animatu nahi zaituztegu, bere helburuekin bat zatoztelako eta ahal duzuen neurrian zuen ekarpena egiten duzuelako (ekimenak antolatzen lagunduz, parte hartuz….). Datorren domekan jarriko ditugun mahaietan bazkidetzari buruzko informazioa ere zabalduko dugu.\nAnimatu eta gerturatu zaitezte domekako mahaietara!!!


Koronabirus-agerraldia, Sondikako komentu batean - Sondika - Aikor.eus\nKoronabirus-agerraldia, Sondikako komentu batean\nAikor aldizkaria 2020-11-05 11:56\nSondikako Udalak jakinarazi duenez, Mariaren Misiolari Frantziskotarren erlijio-zentroko 17 moja kutsatu dira COVID-19arekin; orotara 23 moja dira, eta haietako batzuk adinekoak. Mojak konfinatuta daude, baina larriago daudenak ospitaleratu dituzte eta, era berean, batzuk Birjinetxe egoitzara eraman dituzte.\nUdalak joan den astean izan zuen agerraldiaren berri eta zentroko zuzendaritzarekin ipini zen harremanetan. Harrezkero udala desinfektatze-lanak egiten dabil eraikinaren kanpoaldean zein inguruetan. Bestalde, erlijio-zentroak instalazioak garbitzeko eta desinfektatzeko zerbitzu propioa du, baita erosketak-eta egiteko zerbitzua ere.\nErlijio-zentrora deitu dugu eta esan digute orokorrean ondo daudela eta baten batek sukar apur bat duela. Beste aldetik, El Correo egunkariak mojetako bat hil dela argitaratu du gaur. Komentuak informazioa baieztatu digu, baina aipatu digute ez dutela informaziorik esateko heriotza COVID-19aren eraginez edo beste kausa batengatik izan den.


Signatura: 324-2, 210v - 211r\nID 13241 Sailkapena: Gobernua - Udalbatzarra - Udalbatzarreko akta liburuak - Aktak 1.1.4.2.\nArmando Garcia Roca arkitektuak bere aholkularitza bertan behera uzteko eskatzen du, eta udalak onartu.\nSignatura: 324-2, 209r - 210r\nID 13240 Sailkapena: Gobernua - Udalbatzarra - Udalbatzarreko akta liburuak - Aktak 1.1.4.2.\nKreditu aldakteak. # Argiteria: aurrekotua eguneratzeko eskatzen zaio Larreari. # Makibar: Elosegirekin hitzoruda urbanizazio lanak zehazteko. # Udal langileak: kontratatzioak. # Cristobal Balentziagari eskerrak, elizako berogailua jartzeko eman duen dirua dela eta. # José Aragón y Carrilloaren heriotzagatik samina. # Constantino Aginaga Barona abokatuaren heriotzagatik samina.\nSignatura: 324-2, 207v - 208v\nID 13239 Sailkapena: Gobernua - Udalbatzarra - Udalbatzarreko akta liburuak - Aktak 1.1.4.2.\nArgiteria: proiektua onartuta. # Kaia: (argindarraren kontsumoa): adostasuna Gipuzkoako portuetako zuzendariarekin, Santos Saralegirekin. # # Magallanes kaleko 27. zenbakia (Joakin Egurbide): Etxea eraikitzeko baimen eskaera onartuta. # San Prudentzio baserria (Lazkano) eta ur horniketa: desjabetzearekin aurrera segitzen du udalak. # Argiteria Magallanes kaleko arrantzaleen etxeetaraino eramateko aukera. # Argiteria: kontagailuekin arazoak.\nSignatura: 324-2, 205v - 207r\nID 13238 Sailkapena: Gobernua - Udalbatzarra - Udalbatzarreko akta liburuak - Aktak 1.1.4.2.\nUdal langileak: aguazilak, zabor biltzailea eta ur zerbitzuetako lanpostu berriak. # Argiteria: tramitean; Aldundiaren diru laguntza izango da. # Eskolak: udaletxea konpontzen hasiko dira berehala: "de urgencia", lokalak egokitzeko. # Malkorbe - Lasuntalaia bitarteko bidea: kostako errepideak sortutako kalteak konpontzeko eskatuko zaio Aldundiari. # Alde Zaharra: Aldamr, Nagusi, Elkano eta San Roke kaleetatik kamioen zirkulazioa debekatuta. # Arnao Generala kaleko 9.a eraisteko tramitea. # Eitzaga - Santa Barbara arteko bideak ur hodia aldatzen behartzen du. # Guardia Zibilari diru laguntza, Zarautzeko kuartel etxea konpontzeko. # Magallanes kaleko 27. zenbakia: Etxea eraikitzeko baimen eskaera. # Jose Artetxe idazlearen heriotzagatik doluminak.\nSignatura: 676 - 03\nData: 1971-10-06 / 1971-12-09\nID 15009 Sailkapena: Administrazioa - Udal langileak - Lan hitzarmenak -\nUDALEKO LANGILEEN LAN BALDINTZAK HOBETZEKO.\nSignatura: 324-2, 205r\nID 13237 Sailkapena: Gobernua - Udalbatzarra - Udalbatzarreko akta liburuak - Aktak 1.1.4.2.\nGorteetan prokuradore hautatzeko kompromisarioak.\nSignatura: 324-2, 203r - 204v\nID 13236 Sailkapena: Gobernua - Udalbatzarra - Udalbatzarreko akta liburuak - Aktak 1.1.4.2.\nOndarearen administrazio-kontua onartzen da. # 1970eko aurrekontuaren kitaketa onartuta. # Eskolak: gela berriak irekitzeko eskaera. # Argiteria: proiektua onartzen da. # Ur-andelak dauden lur sailak tasatzeko Sarasua peritoa izendatzen da. # Ur-horniketa: Igarategi eta Butron zuloko iturriei dagozkien lursailak San Prudentzio baserriari jabetza kentzeko prozesua. # Multzo historiko-artistikoaren izendapena: "Dirección General de Bellas Artes" delakoari 1:1000 eskalako planoa eskatuko zaio. # Elkanoren bidaiaren urteurrena: ospakizunak antolatzeko Batzordeak osatzea.\nSignatura: 324-2, 201v - 202v\nID 13235 Sailkapena: Gobernua - Udalbatzarra - Udalbatzarreko akta liburuak - Aktak 1.1.4.2.\n1971ko udal aurrekontua onartuta. # Zerga araudi berria onartuta. # Bi pasabide jartzeko proposamena. # Eskolak: Gorostidienean gela bat gehiago lortzeko hitzordua. # Txori tonpe azpian dagoen aska (ikuztegia) kentzeko proposamena, bestelako erabilera emate aldera (agian, gimnasioa). # Fraileburun Nautikoak egin duen eraikinerako baimena tramitatzea eskatzea. # Lazkanori baimena ematea ontziola zaharrean erretegia jartzeko. # Andonaegi apaizaren heriotzagatik samina.\nSignatura: 324-2, 200v - 201r\nID 13234 Sailkapena: Gobernua - Udalbatzarra - Udalbatzarreko akta liburuak - Aktak 1.1.4.2.\n1970-71 bi urterako Aldundiaren diru-laguntzak tramitean, "Plan de Cooperación Provincial" delakoaren barruan. # Makibar: egoera aztertzeko deialdia. # Kofradiak biltegiak Tintaleku eraikitzeko proiektuari udalaren atxekimendua. #\nSignatura: 324-2, 198r - 200r\nID 13233 Sailkapena: Gobernua - Udalbatzarra - Udalbatzarreko akta liburuak - Aktak 1.1.4.2.\nSan Antongo semaforoa berreskuratzeko tramitazioa. # Kaiko argindarra: udalak pagatzeari utziko dio, Gipuzkoako Portuak elkargoak horretarako kobratzen du eta zerga bat. # Elizako berogailua: udalak zati bat hartuko du bere gain. # Eskolak: neskentzako bi gela berri Jesulagunen Gorostidienea jartzea eskatzen da. # Butron zulo, San Prudentzioko eta Kanpaiaga ur andelen egoera juridikoa. # Makibar: bertaratzeko eta kale nagusia zehazteko eskatzen zaio Elosegiri. # Azoka: saltzaileek nork berea garbitu behar du. # Eskolako komuna: konpontzeko plazakoa, azokara filtratzen du eta. # Elkano: 1972ko ospakizunak hasteko. # Ura: kloroa hornitzaileari erreklamatzeko.\nSignatura: 324-2, 192r - 195r; 196v - 197v\nID 13231 Sailkapena: Gobernua - Udalbatzarra - Udalbatzarreko akta liburuak - Aktak 1.1.4.2.\nZerga araudi berria. # Urteko aurrekontua.\nSignatura: 324-2, 195v - 196r\nID 13232 Sailkapena: Gobernua - Udalbatzarra - Udalbatzarreko akta liburuak - Aktak 1.1.4.2.\nA8: Getaria ados dago Zumaia - Zarautz zatiarekin. # Makibar: Elosegiren lanak # Eitzaga - Santa Barbarako Herri Bidea abian.\nSignatura: 324-2, 191r - 191v\nID 13230 Sailkapena: Gobernua - Udalbatzarra - Udalbatzarreko akta liburuak - Aktak 1.1.4.2.\nUdal langileak: soldatak berrestea; Alkortaren seigarren bosturtekoa.\nSignatura: 324-2, 190r - 190v\nID 13229 Sailkapena: Gobernua - Udalbatzarra - Udalbatzarreko akta liburuak - Aktak 1.1.4.2.\nArgiteria: ez ohiko aurrekontuaren bidez gauzatuko da # Udallangileak: Kamio Ur zerbitzuetara; Sein, San Anton zaintzeagatik kobretzeari utziko dio baina etxola bat erabiltzen utziko diote horren ordez # Arratoiak hiltzen segitzeko # Kostako errepidea: balkoiak margotzea.\nSignatura: 324-2, 189r - 189v\nID 13228 Sailkapena: Gobernua - Udalbatzarra - Udalbatzarreko akta liburuak - Aktak 1.1.4.2.\nAhaldun Probintziala hautatzeko kompromisarioa.\nSignatura: 324-2, 188v\nID 13227 Sailkapena: Gobernua - Udalbatzarra - Udalbatzarreko akta liburuak - Aktak 1.1.4.2.\nArkitekto Aholukaria: Armando Roca Garciaren izendapena.\nSignatura: 324-2, 187v-188r\nID 13226 Sailkapena: Gobernua - Udalbatzarra - Udalbatzarreko akta liburuak - Aktak 1.1.4.2.\nMultzo Historiko-artistikoaren izendapenaren aurkako berraztertzeko helegitea # Udal langileak: hutsunean betetzeko deialdia # Getaria eta Zarautzen arteko bi bideen proiektuak, bata errepdiea bestea herri-bidea, Santa Barbaratik # Askizuko bidea: luzatzen ari dela eta, Elosegiri eginiko eskaera bertan behera utzi eta beste injeniari bati eskatuko zaio # Elizako berogailua # Tintalekuko lonjak: Saralegi injeniariarekin eta Casa Torreseko Markesaren ondorengoekin bilerarako deialdia # Argiteria: diru laguntzak aztertzea.\nSignatura: 324-2, 186r - 187r\nID 13225 Sailkapena: Gobernua - Udalbatzarra - Udalbatzarreko akta liburuak - Aktak 1.1.4.2.\nZinegotzi berrien zina eta udalbatza berriaren osaketa.\nSignatura: 324-2, 185v\nID 13039 Sailkapena: Gobernua - Udalbatzarra - Udalbatzarreko akta liburuak - Aktak 1.1.4.2.\nMultzo Historiko Artistikoaren izendapenaren aurka agertzen da Udala.\nGetariako Udala Gudarien Enparantza, 1, 20808 GETARIA - 943 896024


Kontsumitzaile eta erabiltzaileen eskubide eta interesak sustatu eta babesteko toki-erakundeei emateko diru-laguntzak (KIUB). 2019ko deialdia - Laguntzak eta dirulaguntzak - KontsumoBIDE-Kontsumoko Euskal Institutua\n[KIUBentzako laguntzak 2019]\nKontsumitzaileen eta erabiltzaileen eskubideak eta interesak defendatzeko diru-laguntzak toki-erakundeetarako eta toki-erakundeek sustatutako erakundeetarako.\n958.570 euro erabiliko dira, EAEaren Aurrekontu Orokorretan horretarako izendatutako aurrekontu-kredituaren arabera. Honela banatuko da diru hori:\nFuntzionamendu-gastuak, kontsumitzaileei eta erabiltzaileei informazioa eta prestakuntza emateko jarduerak egiteko gastuak eta Kontsumitzaileen Informaziorako Udal-Bulegoetarako (KIUB) zentro eta zerbitzuen argitalpenak editatzeko eta zabaltzeko gastuak. 859.171 euro: 644.378 euro 2019. urtean eta 214.793 euro 2020. urtean.Erakundeek 60.000 euro jaso ditzakete gehienez ere, kontzeptuagatik.\nKontsumoko ikuskaritza-jardueren gastuak. 80.000 euro: 60.000 euro 2019. urtean eta 20.000 euro 2020. urtean. Erakundeek 20.000 euro jaso ditzakete gehienez ere, kontzeptuagatik.\nKontsumitzaileen Informaziorako Udal-Bulegoetarako zentro eta zerbitzuak lekuz aldatzeko edo hango instalazioak, erreformak, zabaltze-lanak edo ekipamenduak ordaintzeko gastuak. 19.399 euro: 14.549 euro 2019. urtea eta 4.850 euro 2020. urtean.\nErakunde onuradunek 2019an egiten dituzten gastuak ordaintzeko dira laguntza horiek.\nEmandako laguntzaren %75 aldeko ebazpena hartzen den unean. Betiere, 16.a artikuluan aipatzen den epea igaro ostean.\nGainerako %25, gastua justifikatu ondoren eta ebazpenean jarritako baldintzak bete ondoren.\nToki-erakunde batek zerbitzua partekatzen duten beste leku erakunde batzuk ordezkatuz aurkezten badu eskabidea, erakunde eskatzaileari ordainduko zaio. Izan ere, erakunde horrek banatu beharko du laguntza beste erakundeen artean, euren arteko hitzarmenaren arabera.\nHonako hauek izan daitezke onuradun:\nEuskal Autonomia Erkidegoan kokatuta egon, eta gutxienez egunean lau orduz eta astean hogei orduz, kontsumitzaileei informazioa emateko udal bulego (KIUB) bat duten toki-erakundeak eta haiek sustatutako erakundeak -erakundeak bakarka, nahiz zerbitzua partekatzen duten hainbat toki-erakunderen ordezkari gisa hartuta-.\nOrobat, KIUB bat ez duten toki-erakundeak eta haiek sustatutako erakundeak ere, baldin eta aurten halakoren bat irekitzeko proiektua aurkezten badute.\nErakundeak laguntza eskatu nahi duela egiaztatzea\nKIUB-a irekita egon behar duen ordutegia betetzea.\nHonako biztanleriari zerbitzua ematen dien udalerri edo mankomunitateak:\n20.000 biztanle baino gehiagokoetan gutxienez 20 orduz astean egongo dira zabalik.\n10.000 eta 20.000 biztanle artekoetan gutxienez 8 orduz astean egongo dira zabalik.\n10.000 biztanle baino gutxiagokoetan gutxienez 4 orduz astean egongo dira zabalik.\nDeialdi honetan aurreikusitako diru-laguntzak bateragarriak dira beste instituzio publiko edo pribaturen batek helburu bererako ematen dituenekin, baldin eta gainfinantzaketarik gertatzen ez bada. Izan ere, horrelakorik gertatuz gero, diru-laguntzaren zenbatekoa murriztu egingo da gehienez jarrita dagoen mugaraino.\nUdalerriko biztanle-kopurua egiaztatzea\nZerga-betebeharrak eta Gizarte Segurantzarekiko betebeharrak egunean ordainduta izatea.\nBakarrik zerbitzua merkataritza-baltzu baten bitartez kudeatzen bada.\nDiru-laguntzaren eskaera aurkeztearekin batera, eskatzaileak baimena emango dio Kontsumobide-Kontsumoko Euskal Institutuari zuzenean eskuratzeko zerga-betebeharrak eta Gizarte Segurantzarekiko betebeharrak betetzen dituela ziurtatzen duten agiriak, ziurtagiri telematikoen bitartez. Eskatzaileak, kasu horretan, ez ditu bidali beharko dagozkion agiriak.\nErakundeak berariaz uka dezake baimen hori eta, halakorik egiten baldin badu, dagozkion agiriak aurkeztu beharko ditu.\nDokumentazio espezifikoa betetzea: prestakuntza eta informazioa emateko eta argitalpenak argitaratzeko diru-laguntzak.\nDokumentazio espezifikoa betetzea: kontsumo-ikuskaritzako jarduerak gauzatzeko laguntzak.\nDokumentazio espezifikoa betetzea: ekipamendu berria erosteko laguntzak.\nDokumentazio espezifikoa betetzea: KIUBen gune eta zerbitzuak eraberritzeko, handitzeko edo lekuz aldatzeko gastuei aurre egiteko laguntzak.\nDokumentazio espezifikoa betetzea: beste KIUB berri bat instalatzeko laguntzak\nAraudia EBAZPENA, 2018ko azaroaren 15ekoa, Kontsumobide-Kontsumoko Euskal Institutuaren zuzendariarena, zeinaren bidez oinarriak jendaurrean jartzen baitira eta deialdia egiten baita diru-laguntzak emateko, toki-erakundeei eta haiek sustatutako erakundeei zuzenduta, kontsumitzaile eta erabiltzaileen eskubide eta interesak susta eta babes ditzaten, 2019ko ekitaldirako.\nOrgano eskumendunak laguntza eskatzeko hartutako erabakiaren egiaztagiria. Zehazki zenbateko laguntza eskatzen den adierazi behar da.\nUdalaren idazkaritzak edo organo eskumendunak bulegoko ordutegiari buruz egindako ziurtagiria.\nBeste erakunde batzuei egindako eskabideei buruzko egiaztagiria, udalaren idazkaritzak edo organo eskumendunak egina.\nUdalaren idazkaritzak edo organo eskumendunak biztanle kopuruari buruz egindako ziurtagiria: deialdiaren aurreko urteko abenduaren 31n zegoen biztanle kopurua adierazi behar da.\nZerga-betebeharrak eta Gizarte Segurantzarekiko betebeharrak betetzearen ziurtagiria.\nDeialdiaren aurreko ekitaldian kontsumoaren arloan KIUBak garatutako jardueren justifikazio zehatza, funtzionamendu-gastuak ordaintzeko diru-laguntzerako.\nFuntzionamendu eta jardueren gastuen aurrekontua, behar bezala xehatua eta udalaren Kontu-hartzailetzak edo organo eskumendunak ikus-onetsia, funtzionamendu-gastuak ordaintzeko diru-laguntzerako.\nUdalaren idazkaritzak edo organo eskumendunak egindako agiria, deialdiaren aurreko urtean zenbat ikuskapen egin diren egiaztatzeko, ikuskaritza-jardueren gastuak ordaintzeko diru-laguntzerako.\nAurrekontu xehatua, udalaren kontu-hartzaileak edo organo-eskumendunak egina, ekipamendu berriaren gastuak ordaintzeko diru-laguntzerako.\nOrgano eskumendunak proiektua onartzeko hartutako erabakiaren egiaztagiria, bulegoa lekuz aldatzeko edo erreformak edo zabaltze-lanak egiteko diru-laguntzak eskatzen badira.\nEgiaztagiriak bi baldintza bete behar ditu:\nLokala jendeari zerbitzua behar bezala emateko moduan dagoela bermatu beharko da.\nProiektuaren balio ekonomikoa kalkulatu beharko da.\nOrgano eskumendunak proiektua onartzeko hartutako erabakiaren egiaztagiria, KIUB berri bat instalatzeko diru-laguntzak eskatzen badira.\nBeste KIUB bat sortzeko erabakia, korporazioak edo organo eskumendunak hartua, KIUB berri bat instalatzeko diru-laguntzak eskatzen badira.\nOrgano eskumendunak emandako egiaztagiria non KIUBa kontsumitzaileei informazioa eta arreta emateko guneen sarean integratzeko konpromisoa jasoko baita, KIUB berri bat instalatzeko diru-laguntzak eskatzen badira.\nLaguntza eskatzen den urtean atendituko diren erreklamazio eta kontsulta eta egingo diren jarduera-kopurua, KIUB berri bat instalatzeko diru-laguntzak eskatzen badira.\nDokumentazioa bete, PDF formatuan edo onartutako beste formatu batean (pdf, 181 kB), eskaneatu eta ordenagailuan gorde.\nInteresdunen eskubidea da prozedurari aplikatzekoak diren arauetan eskatzen ez den datu eta dokumenturik ez aurkeztu behar izatea, administrazio publikoen esku badaude jada edo haiek prestatuak baldin badira (Administrazio Publikoen Administrazio-Prozedura Erkideko urriaren 1eko 39/2015 Legeko 53. artikuluan). Eskubide hau erabil ahal izateko, eskaerako Emandako dokumentazioa atalean, emandako dokumentuen informazioa beteko du.\n6 hilabete, deialdia Euskal Herriko Agintaritzaren Aldizkarian argitaratu eta hurrengo egunetik kontatzen hasita.\nEBAZPENA, 2019ko ekainaren 24koa, Kontsumobide-Kontsumoko Euskal Institutuaren zuzendariarena, zeinaren bidez 2019ko ekitaldian dirulaguntzak ematen baitzaizkie toki-erakundeei eta haiek sustatutako erakundeei, kontsumitzaile eta erabiltzaileen eskubide eta interesak susta eta babes ditzaten. (pdf) [2019/06/24]\nEmandako diru-laguntza justifikatzeko, erakunde onuradunek eskatutako agiriak aurkeztu beharko dituzte deialdiaren hurrengo urteko martxoaren 31 baino lehen.\nGuztira egindako gastuei buruzko egiaztagiria, organo eskumendunak egina, laguntza informazioa eta prestakuntza emateko jarduerak egiteko eta funtzionamendu-gastuetarako eman baldin bada.\nGuztira egindako gastuei buruzko egiaztagiria, organo eskumendunak egina, laguntza kontsumoari buruzko ikuskapenak egiteko eman baldin bada.\nGuztira egindako gastuei buruzko egiaztagiria, organo eskumendunak egina, laguntza ekipamendua erosteko eman baldin bada.\nGuztira egindako gastuaren egiaztagiria, organo eskumendunak egina, laguntza KIUB bat instalatzeko, aldatzeko, handitzeko edo lekuz aldatzeko gastuak ordaintzeko baldin bada.\nAzken memoria, laguntza ematen den urtean KIUBak egindako jarduerei buruzkoa.\nZerga-betebeharrak ordainduta dituela egiaztatzen duen agiria, zerbitzua merkataritza-baltzu baten bitartez kudeatzen bada.\nGizarte Segurantzarekikoak ordainduta dituela egiaztatzen duen agiria, zerbitzua merkataritza-baltzu baten bitartez kudeatzen bada.\nGuztira egindako gastuei buruzko egiaztagiria, organo eskumendunak egina; erositako ondasun higikorren inbentarioari eta horiek beti kontsumitzaileak babesteko helburuetarako erabiltzeari buruzko egiaztagiria; eta, azkenik, egindako gastuaren faktura, laguntza ekipamendua erosteko eman baldin bada.\nKontsumobideren diru-laguntzen plan estrategikoa 2019-2021


kritiken hemeroteka » Mikel Lasaren Dendoraldi bat infernuan\n« Ez zegoen horrenbesterako | Bertsolaritza: magikoa ala hezkuntzazkoa? »\nDenboraldi bat infernuan / Arthur Rimbaud (Mikel Lasa) / Erein, 1991\nMikel Lasaren Dendoraldi bat infernuan Felipe Juaristi / Argia, 1991-04-28\nBi alderdirengatik da liburu hau. Alde batetik, frantsesetik Mikel Lasak egiten duen itzulpena dela medio; Mikel Lasak berak idatzi duen hitzaurrea uste dut baliogarri izatez gain testimonio ezin hobea dela Rimbauden iluntasuna argitzeko.\nRimbaudek hain goiz (hiru urteren buruan, hamaseitik hemeretzira bitartean idatzi baitzuen bere obra osoa) zergatik egin ote zuen literaturaz beste da itzultzaile eta hitzaurregileak abiapuntu gisa egiten duen galdera. “Bere obraz arduratu gabe pasa dudan denboraldietan ere, bat-bateko isiltasun horren zergatiak kezkatu ninduen eta, azken finean, Rimbaud berrirakurtzeko gogoa enigma hori argitaratu nahiak eman dit”. Mikel Lasaren eritzian Rimbauden baitan lehian bizi diren pertsonaiek bizitza erratian soilik aurkitzen dute batasuna. “Poesian gorputz eta arimaz murgiltzeko deliberoak edo poesiaz beste egiteko erabateko asmoak, ez dute eraginik Rimbauden joera sakonean, zeina literaturaz haratago baitago. Joera sakonik bada Rimbauden bizitzan ez da hau dirua metatzeko merkatari koloniarraren kutizia, ez eta Parisko literatur munduaren loria lortu nahia, ez eta poesia bera ere ezpada erratuki bizitzearena…”.\nEta ez pentsa Rimbaud itzultzea, irakurtzea bezala, erraza denik. Ez baitu sosegurik ematen. Irrazionaltasunaren bidez arrazionaltasuna nagusiarazteko saioa da. Obraren klabeak ugariak dira; eta garrantzitsuena kristautasunaren kontrako joera, bizitzaren kontrakoa delakoan. Albert Camusek “homme revolté” liburuan oso ondo azaldu zuen Rimbauden arazoa: “Rimbaud zerura jaurtitako poeta da, dena nahi izan zuen suntsitu, baina era berean aldarrikatu egin zuen orden batekiko nostalgia etsitua”.\nMikel Lasak dioen moduan, abian, pausarik gabe irakurri beharreko liburua.


Eusko Jaurlaritzak jakin nahi du zer iritzi duten herritarrek berri faltsuen inguruan\n2019.eko otsailak 26 - 2019.eko otsailak 26\nBerri faltsuak argitara ematen diren informazioak dira, helburu dutenak engainatzea,\npertsonen erabakietan eragitea edo pertsona zein erakunde baten gaineko irudi txarra sortzea.\nEusko Jaurlaritzak jakin nahi du zer iritzi duten euskal herritarrek berri faltsuen inguruan.\nHorretarako, Eusko Jaurlaritzak prozesu bat antolatu du Irekia-ren bidez,\n#OpenGobWeek astearen barruan.\nProzesu horren bidez, berri faltsuak nola ekidin eta nola murriztu aztertu nahi da.\nBaita ere aztertu nahi da ea beharrezkoa den ekintza-plan bat, arazoa konpontzeko.\nEgunero iristen zaigu informazioa, berri faltsuen eta horiek gizartean duten eraginari buruzkoa.\n2016an, berri faltsuak eman ziren, hauetan:\nFacebook sare soziala\nAmeriketako Estatu Batuetako lehendakaritzarako azken hauteskundeak\nErresuma Batuko erreferenduma, Europar Batasunean jarraitzeari buruzkoa\nHorregatik guztiagatik, Eusko Jaurlaritzak, Irekiaren bidez, debate bat antolatuko du, gaiari\nburuz hitz egiteko eta ikusteko zer egin dezakeen Eusko Jaurlaritzak berri faltsuak sor eta zabal\n2019.eko otsailak 26 - 2019.eko martxoak 12\nHerritarrek debatean parte har dezakete beren iritzia emanez.\nOtsailaren 26tik martxoaren 12ra.\nGure sare sozialetako edozeinetan: Twitter, Facebook eta Instagram.\nEusko Jaurlaritzak iritziak aztertuko ditu, eta ekintza-plan bati buruz pentsatuko du.\nDebatearekin amaitzeko, Irekiak topaketa bat antolatu du, berri faltsuetan adituak diren 4\nMartxoaren 13an, 17:30etik 19:30era.\nTopaketa horretan, ezagutzera emango dira, halaber, herritarrek otsailaren 26tik martxoaren\n12ra bitartean bidalitako iritziak.\nHerritarrak eta Administrazioa Internet bidez komunikatzeko bide bat da Irekia.\n2019.eko martxoak 13 - 2019.eko martxoak 29\nBerri faltsuei buruzko eztabaida, #OpenGovWeek astean


Urkabustaizek 1,3 milioi euroko aurrekontua izango du 2020rako\nFrontoia birgaitzeko parte-hartze prozesuari aurre egingo dio, eta bost aldiz biderkatuko ditu eraginkortasun energetikoan egindako inbertsioak\n| 2020-01-09 11:42:00\nUrkabustaizek argi berdea eman die 2020rako udal kontuei. Atzo, 1,3 milioi euroko aurrekontua onartu zuten osoko bilkuran, eta egitasmoak EH Bilduren aldeko botoa eta EAJko ordezkarien abstentzioa jaso zituen. Onartutako diru sailen artean nabarmentzekoa da bost aldiz biderkatuko dela ingurumen jardueretara eta eraginkortasun energetikora bideratutako dirua. Partida hori 3.500 eurotik 17.000 eurora pasako da, eta, besteak beste, prestakuntza ikastaroekin eta tailerrekin baratze ekologikoen proiektu bat bultzatzeko balioko du. Horrez gain, Izarrako plazako argiteria publikoa LED bihurtzeko aldaketa egingo da. Partida horretan bertan, konposta egiteko proiektuak martxan jartzea eta frontoiaren eraginkortasun energetikoa hobetzea ere planteatzen da.\nIzarrako pilotalekua eraberritzea da, hain zuzen, Urkabustaizek legealdi honetan aurre egin nahi dion inbertsio handienetako bat. "Helburu horrekin, urte honetan zehar prozesu parte-hartzaile bat jarriko dugu martxan, etorkizuneko azpiegituraren beharrak zehaztuko dituena. Ondorio horietan oinarrituta, 2021ean aurreproiektua idatziko dugu, legealdia amaitu baino lehen obrak hasi ahal izateko ", zehaztu du Xabier Alvarez de Arcaya Urkabustaizko alkateak.\nEuskararen sustapenerako, kultur jardueretarako eta Kultur Etxearen funtzionamendurako eta berdintasuna sustatzeko partidek ere gora egin dute era nabarmenean. Udal langileentzako gastuak ere gora egin du, Udalaren lanpostuen zerrenda (LPZ) aldatuko delako liburuzain postuaren lanaldia handitzeko eta 2016tik hutsik dagoen administrari lanpostua betetzeko.


e-puertobilbao plataforma telematikoaren entregatze/onartze zerbitzu berriaren aurkezpena - e-puertobilbao\ne-puertobilbao plataforma telematikoaren entregatze/onartze zerbitzu…\nZerbitzu hori abian jartzearekin bat, hardware eta software mailako berrikuntza teknologikoak protagonista dituen etapa berria hasi da. Abian jarri zenetik 6 urte igaro direnean, berrikuntza gauzatu da, eta bost aldiz ahaltsuagoa den hardware plataforma eta Interneterako sarbidearen hobekuntza lortu dira.\nInterneterako sarbideari dagokionez, sarbide-emaria bikoiztu egin da, bi kanal independente erabiliz (kanal bakoitza hornitzaile batek kudeatuko du). Apirilaren 17an ekin zitzaion etapa berri horri. Egun horretan, Bilboko zerbitzariak itzali ziren, eta Santurtzin dauden zerbitzari berriak jarri ziren abian.\nZerbitzua edukiontzien trafikoari bideratuta dago, eta trafikoa arrazionalizatzea eta portuko eta terminal zamaketarietako ateen kudeaketa arintzea du helburu. Horri guztiari aurreabisua gehituz gero, ia berehalakoan sar daiteke ibilgailu bat portura -baita zaintzarik gabe ere-, matrikula-irakurgailua duten erreietan.\nBestalde, elektronikoki helarazten zaie garraioari buruzko informazioa gainerako eragileei (lurreko garraio-enpresak, trenbidea, gordailuak eta garraio-kudeatzaileak); horri esker, itxarote-zerrendak saihestu egiten dira eta behar bezala kudea daitezke garraioaren etapa guztiak.\nZerbitzuak portuko eta terminaletako ateen kudeaketari buruzko informazioa ere jasotzen duenez, trazabilitate-funtzioa ere betetzen du, portuko esparruan zehar egiten duen bidean edukiontzia non dagoen jakiteko. Horrela, Bilboko portua paperik gabeko portu izateko bidean beste urrats bat egin dugu, eta aldi berean edukiontzietako merkantziaren garraioari gardentasuna, arintasuna eta segurtasuna eman diogu.\nAzken helburua da merkantziak lurreko garraio bidez portura sartu eta irteten diren merkantzien igarobidea kudeatzea, tresna telematikoak erabiliz. Aurreabisuen zerbitzua eta esportaziorako paperik gabekoen segimendua ezarriz hasi zen prozesua, eta entregatze/onartze zerbitzua barne hartzen du orain. Hori osatzeko, trenbide bidez portura sartu eta irteteko zerbitzuaren definizioan eta garraio-ordenaren zerbitzuan lanean ari gara.\nPaperik gabeko portu izateko bidean beste urrats bat\nUne horretan, e-puertobilbaok guztiz zerbitzu-eskaintza intermodala izango du, itsas garraioaren zatia (lehenengo zerbitzuak) errepide eta trenbide bidezko lurreko zatiarekin bat eginik. Hortik aurrera, plataforma hinterland-ari irekiko zaio, portuari zerbitzua ematen dioten jarduera logistikoko guneekin bategite-zerbitzuak eskainiz, eta baita foreland-ari ere, armadoreen sistemekin eta Bilboko Portuarentzat estrategiko diren portu edo merkatuen plataformekin bat egitea ahalbidetuko duten zerbitzuekin.\nCategory: Berriak 11 Apirila, 2010\nEtiketak: codecocoparncoreorentragatzeagarraio aginduaKarga-aginduaren zerrendaonartzezerbitzua\nAurrekoaPrevious post:Bilboko Portuko Agintaritzak paperik gabeko prozedura jarri du martxan esportaziorakoHurrengoaNext post:Bilboko Portuak bere irtenbide telematikoak aurkeztu ditu e-Maritime konferentzian